title: Sadie Bjornsen

text: Bjornsen teki debyyttinsä maastohiihdon maailmancupissa Drammenissa helmikuussa 2011. Joulukuussa 2011 hän sijoittui Düsseldorfin parisprintissä toiseksi. Henkilökohtaisissa kilpailuissa hän saavutti ensimmäiset pisteensä Drammenin sprintissä maaliskuussa 2012 sijoittuen 27:nneksi. Kymmenen parhaan joukkoon hän sijoittui ensimmäisen kerran Lahdessa maaliskuussa 2013 oltuaan sprintissä yhdeksäs. Hän sijottui Tour de Skihin kuuluneessa Toblachin viiden kilometrin vapaan hiihtotavan kilpailussa kolmanneksi tammikuussa 2017. Rukan Nordic opening -tapahtumassa hän oli perinteisen sprintissä toinen marraskuussa 2017. Yksittäisessä maailmancupkilpailussa hän sijoittui kärkikolmikkoon ensimmäisen kerran oltuaan viikkoa myöhemmin kolmas Lillehammerin perinteisen hiihtotavan sprintissä. Hän oli samalla kaudella kolmas maailmancupin finaalitapahtumassa Falunissa. Maailmancupin kokonaiskilpailussa hän sijoittui kuudenneksi.


title: Sadie Bjornsen

text: Bjornsen on osallistunut aikuisten arvokilpailuihin Oslon MM-kilpailuista 2011 lähtien. Lahden MM-kilpailuissa 2017 hän saavutti perinteisen hiihtotavan parisprintissä pronssia.


title: Sadie Bjornsen

text:
Olympialaiset
MM-kilpailut:


The Best of Pink Floyd: A Foot in the Door on vuonna 2011 ilmestynyt Pink Floydin kokoelmalevy. Albumi julkaistiin osana "Why Pink Floyd...?" -kampanjaa, jossa yhtyeen albumit julkaistiin remasteroituina laitoksina. Albumin graafisen suunnittelun teki Storm Thorgerson.


title: Jevgeni Belov

text: Jevgeni Belov (s. 7. elokuuta 1990) on venäläinen maastohiihtäjä. Hänen tuloksensa Sotšin olympialaisissa 2014 mitätöitiin, koska näytteitä oli käsitelty, mikä paljastui vuonna 2017. Hän sai myös elinikäisen kilpailukiellon olympialaisissa.


title: Jevgeni Belov

text: Olympialaiset


title: Jevgeni Belov

text:
MM-kilpailut:
Sijoitukset maailmancupin kokonaiskilpailussa.
Lähde: FIS


title: Black Harmony / The Dead Beginners

text: Black Harmony / The Dead Beginners on kahden suomalaisen metalliyhtyeen Thyranen ja The Dead Beginnersin split-albumi. Se julkaistiin vuonna 2000 levymerkillä Spikefarm Records.


title: Black Harmony / The Dead Beginners

text: Kappaleet 1–4 kirjoittanut Blastmor sekä kappaleet 5–9 kirjoittanut T. Sitomaniemi.


title: Anastasija Dotsenko

text: Anastasija Aleksandrovna Dotsenko (; s. 14. lokakuuta 1986 Zelenogorsk) on venäläinen maastohiihtäjä. Dotsenko on erikoistunut sprintteihin.


title: Anastasija Dotsenko

text: Dotsenko debytoi maastohiihdon maailmancupissa tammikuussa 2010 Rybinskissä ollen vapaan sprintin 30 ja saavuttaen heti ensimmäisen maailmancupin pisteen. Maailmancupissa Dotsenko on ollut kahdesti palkintopallilla, ensin kolmas Moskovan vapaan sprintissä helmikuussa 2012 ja toisenkin kerran kolmas marraskuussa 2012 Rukan perinteisen sprintissä.


title: Anastasija Dotsenko

text: Dotsenko osallistui myös vuoden 2014 talviolympialaisiin Sotšissa, jossa hän oli vapaan sprintin 22. ja parisprintin kuudes. Hän on osallistunut myös kolmiin MM-kisoihin, joissa hänen paras sijoituksensa on parisprintin 10. sija vuoden 2011 MM-kisoista. Paras henkilökohtainen sijoitus on 14. perinteisen sprintistä vuodelta 2015.


title: Anastasija Dotsenko

text: MM-kilpailut:


title: Black Harmony (albumi)

text: Black Harmony on suomalaisen metalliyhtyeen Thyranen varhainen demoäänite. Se julkaistiin omakustanteena kesällä 1997, mutta Woodcut Records julkaisi levyn uudelleen vuonna 1998.


title: Black Harmony (albumi)

text: Kaikki kappaleet kirjoittanut Blastmor.


title: Nina Hukkinen

text: Nina Maria Hukkinen (s. 15. kesäkuuta 1965 Helsinki) on suomalainen näyttelijä. Hän on opiskellut Helsingin teatterikorkeakoulussa. Näyttelijän töitä hän on tehnyt Svenska Teaternissa ja freelancerina. Hänet muistetaan Yle TV2:n Hovimäki-sarjasta, jossa hän näytteli kartanonrouva Johanna Lindhofia 1999-2002.


title: Hypnotic (Thyranen albumi)

text: Hypnotic on suomalaisen metalliyhtyeen Thyranen kolmas studioalbumi. Se julkaistiin vuonna 2003 levymerkillä Spikefarm Records.


title: Djemaa el-Fna

text: Djemaa el-Fna () on aukio ja markkinapaikka Marrakechin vanhassakaupungissa. Aukio on jakautunut eri osiin, ja sen eteläpuolella sijaitsee Placa Foucauld -aukio, joka on bussien, hevoskärryjen ja taksien suosima pysähdyspaikka lähellä pääaukiota. Djemaa el-Fnan pohjoispuolelta alkavat Medinan souk-markkinat. Aukion tarina sai alkunsa noin vuonna 1050, jolloin se toimi kaupungin pääasiallisena mestauspaikkana.


title: D’Angelo Cherry

text: D’Angelo Cherry (s. 1. elokuuta 1990 Biloxi, Mississippi, Yhdysvallat) on yhdysvaltalainen pikajuoksija.


title: Hypnotic

text: Hypnotic voi tarkoittaa:


title: Travesty of Heavenly Essence

text: Travesty of Heavenly Essence on suomalaisen metalliyhtyeen Thyranen neljäs ja viimeiseksi jäänyt studioalbumi. Se julkaistiin vuonna 2005 levymerkillä Spikefarm Records.


title: Miki Lehtonen

text: Miki Lehtonen (3. helmikuuta 1976 Kotka – 22. lokakuuta 1999 Helsinki) oli suomalainen jalkapallomaalivahti. Hän edusti Veikkausliigassa FC Kuusysiä ja Myllykosken Palloa vuosina 1995–1998. Kaudeksi 1999 Lehtonen siirtyi Ykkösessä pelanneen Atlantiksen riveihin.


title: Miki Lehtonen

text: Hän esiintyi myös Suomen futsalmaajoukkueessa sen kaikkien aikojen kahdessa ensimmäisessä maaottelussa vuonna 1998. Miki Lehtonen menehtyi kotonaan tapaturmaisesti lokakuussa 1999.


title: Euroopan ympäristöongelmat

text: Euroopan ympäristölle on yhdeksän tyypillistä ympäristöongelmaa. Näitä ovat kasvihuoneilmiön voimistuminen, luonnon monimuotoisuuden häviäminen, suuronnettomuudet, happamoituminen, alailmakehän eli troposfäärin otsoni, kaupunkien kuormitus, makean veden vesistöjen hallinta, metsien laadun huonontuminen ja rannikkoalueen uhat.


title: Euroopan ympäristöongelmat

text: Kasvihuoneilmiöllä tarkoitetaan sitä, että ilmakehä päästää lyhytaaltoisen auringon säteilyn maan pinnalle, mutta ilmakehässä olevat kasvihuonekaasut kuitenkin estävät pitkäaaltoisen lämpösäteilyn pääsemisen takaisin avaruuteen. Tämän seurauksena ilmasto lämpenee. Ilmakehän kasvihuonekaasut toimivat kasvihuoneen lasikaton tavoin. Kasvihuoneilmiö on luonnollinen. Ongelmana on kasvihuoneilmiön liiallinen voimistuminen. Tärkeimmät kasvihuonekaasut ovat vesihöyry ja hiilidioksidi. Kaikista kasvihuonekaasuista ne estävät 90 % maahan jäävästä lämpösäteilystä pääsemästä avaruuteen. Hiilidioksidin pitoisuus ilmakehässä oli ennen teollistumista 280 mg/l ja nykyään se on 380 mg/l.Havaijilla,Mauna Loan mittausasemalla hillidioksidipitoisuus ylitti 400 mg/l 9.5.2013.


title: Euroopan ympäristöongelmat

text: Auringosta tulee säteilyä keskimäärin 340 wattia neliömetriä kohden. 30% heijastuu takaisin avaruuteen ja loput 70 % imeytyy maahan, mereen ja ilmakehään.


title: Euroopan ympäristöongelmat

text: Hillidioksidia pääsee ilmakehään lähinnä fossiilisia polttoaineita polttamalla, mutta myös luonnon omista lähteistä kuten tulivuoren purkauksista.


title: Euroopan ympäristöongelmat

text: Kasvihuoneilmiön voimistuminen nostaa lämpötilaa talvisin eniten pohjoisella napa-alueella. Atlantin lämpimät merivirrat heikkenevät ja siksi Islannin ja Grönlannin lämpötila nousee vain vähän. Pohjois-Euroopassa sataa enemmän, Etelä-Euroopassa vähemmän. Keski-Euroopassa sateet lisääntyvät kesällä, kun taas talvella sateita on vähemmän. Välimeren maihin tulee siis kuivat ja lämpimät kesät.


title: Euroopan ympäristöongelmat

text: Euroopan maissa on 2 500 ympäristötyyppiä. Erilaisia lajeja Euroopassa on 215 000. Melkein jokaisessa maassa on endeemisiä lajeja eli lajeja, jotka ovat tyypillisiä vain tietylle alueelle. Kaikista tärkeimmät paikat monimuotoisuudelle on Välimerenallas ja Kaukasusvuoristo


title: Euroopan ympäristöongelmat

text: Kosteikkojen häviäminen on suurinta Etelä-Euroopassa.


title: Euroopan ympäristöongelmat

text: Suurten teollisuusonnettomuuksien määrä on pysynyt vakiona. Suuria ydinvoimaonnettomuuksia ei ole tapahtunut vuoden 1986 Tsernobylin ydinonnettomuuden jälkeen.


title: Euroopan ympäristöongelmat

text: Öljyonnettomuuksien määrä on vähentynyt, mutta Länsi-Euroopassa on tapahtunut muutamia suuronnettomuuksia.


title: Euroopan ympäristöongelmat

text: Tulvien määrä lisääntyi 1990-luvulla. Nämä aiheuttivat myös kuolemantapauksia.


title: Euroopan ympäristöongelmat

text: Happamoitumisella tarkoitetaan että maaperä ja vesistöt eivät pysty enää neutraloimaan hapantalaskeumaa. Happamoitumisen seurauksena maasta vapautuu raskametalleja ja alumiinia, jotka ovat eliöille myrkyllistä. Karut metsämaat ovat yleensä altiimpia happamoitumiselle, kun kalkkipitoiset rehevät kasvumaat. Happamoituminen Euroopassa onkin koskettanut erityisesti Skandinavian maita missä maaperä on karunpaa kuin muualla.


title: Euroopan ympäristöongelmat

text: Happamien märkä- ja kuivalaskeumien aiheuttajat typen ja rikin oksidit syntyvät yleensä fossiillisten polttoaineiden polttamisen yhteydessä. Nykyään rikkipäästöjä ollaan onnistuttu vähentämään. Rikkalaskeuman reilu vähentäminen on saanut vesistöt toipumaan happamoitumiselle herkillä alueilla. Typen oksideja syntyy kun ilman typpi reagoi palamisen yhteydessä hapen kanssa. Paljon typen oksideja syntyy ennen kaikkea korkeissa palamislämpötiloissa. Esim. autojen katalysaattorit ja uudet polttotekniikat ovat vähentäneet typen oksidien määrää.


title: Euroopan ympäristöongelmat

text: Alailmakehän otsoni syntyy liikenteen, teollisuuden ja energian tuotannon pakokaasuista syntyvien hiilimonoksidin,hiilivetyjen ja typen oksidin reagoidessa ilman hapen kanssa auringon valon katalysoidessa reaktiota. Alailmakehän otsonia syntyykin tyypillisesti lämpimillä aurinkoisilla säillä. Toisaalta ilmavirtaukset saattavat kuljettaa otsonia paikasta toiseen.


title: Euroopan ympäristöongelmat

text: Alailmakehän otsonilla on haitallisia vaikutuksia ihmisiin, eliöihin ja materiaaleihin. Otsoni aiheuttaa muun muassa hengitysteihin vaurioita. Vauriot suurentuvat, jos ihminen rasittaa itseään fyysisesti korkeissa otsoni pitoisuuksissa. Tämä johtuu siitä, että hengitettävän otsonin määrä lisääntyy rasituksen aikana. Alaimakehan otsoni voivat myös heikentää metsien kasvua ja aiheuttaa satotappioita.


title: Euroopan ympäristöongelmat

text: Otsonipitoisuudet ovat korkeimmillaan Keski- ja Etelä-Euroopan ruuhkaisissa kaupungeissa.


title: Euroopan ympäristöongelmat

text:
Kaupungistuminen liittyy teolliseen vallankumoukseen. Ihmisten muuttaminen kaupunkeihin on tehnyt kaupunkien kuormituksesta merkittävän ympäristöongelman. Samalla ihmiset käyttävät luonnonvaroja yhä kauempaa elinympäristönsä ulkopuolelta.
Kaupunkien kuormitusta voidaan vähentään yhteiskuntarakenteen eheydellä.Yhteiskuntarakenteen eheydellä tarkoitetaan kuinka palvelut, asuminen ja työpaikat ovat sijoittuneet toisiinsa nähden. Yhteiskuntarakenteen eheys vaikuttaa merkittävällä tavalla alentavasti muun muassa hiilidioksipäästöihin. Tämä puolestaan vaikuttaa siihen kuinka paljon liikkumiseen käytetään henkilöautoja. Hajautettu yhteiskuntarakenne on sekä kallis että ympäristölle haitallinen.


title: Euroopan ympäristöongelmat

text: Maailman vesistä vain noin 3 % on makeaa vettä. Näistä 2 % on sitoutunut jäätiköihin ja 1 % on käytettävissä.


title: Euroopan ympäristöongelmat

text: Makean veden hallinnalla tarkoitetaan veden saatavuuden ja tarpeen välistä tasapainoa, sekä vesien saastumisen ja vesiympäristöjen tuhoutumisen estämistä.


title: Euroopan ympäristöongelmat

text: Eurooppalaisten asutus on keskittynyt pääasiassa kaupunkeihin, sillä yli kolme neljästä eurooppalaisista asuu kaupungeissa. Tämän vuoksi makeaa vettä täytyy toimittaa kotitalouksille, virastoille, sairaaloille ja erilaisille laitoksille. Tässä täytyy ottaa huomioon monia eri seikkoja kuten väestön ja kotitalouksien koko, muutokset maa-alueiden fysikkalisissa ominaisuuksissa, kuluttajien käyttäytyminen, talouden vaatimukset,veden kemiallinen koostumus ja veden varastoinnin ja kuljetuksen logistiikka.


title: Euroopan ympäristöongelmat

text: Metsät ovat monin tavoin tärkeitä niin luonnolle kuin ihmisellekin. Ihminen käyttää metsiä puun saantiin ja virkistyskäyttöön. Luonnolle metsät ovat luonnon monimuotoisuuden kannalta tärkeitä. Metsät myös toimivat ilmaston, veden ja maaperän säätelijöinä.Metsät ovat ehkä tärkein luonnonvara Euroopassa.


title: Euroopan ympäristöongelmat

text: Euroopan metsien laadun huonontuminen johtuu saastumisesta ennen kaikkea Itä- ja Keski-Euroopassa. Etelä-Euroopassa huolenaihe on metsien pysyvyys ja metsäpalot. Taustalla on sosioekonomiset syyt, jotka heijastelevat maankäyttöön.


title: Euroopan ympäristöongelmat

text: Ihmisen toimista rannikolla on aiheuttanut veden ja elinympäristön saastumista.


title: Långträskin kirkko

text: Långträskin kirkko () on Ruotsissa Piitimen kunnassa sijaitseva kirkkorakennus. Se on rakennettu vuosina 1901-1902. Nykyinen sakaristo on rakennettu vuonna 1922. Uudet urut asennettiin vuonna 1956 ja sisätilat restauroitiin vuonna 1971. Uusi pappila rakennettiin 1977 ja silloin vanhasta tuli seurakuntatalo, joka on ollut sittemmin myynnissä. Seurakunnan toiminta kirkossa on rajoitettua ja jumalanpalveluksia pidetään kerran kuussa.


title: Antti-Teollisuus

text: Antti-Teollisuus on varsinaissuomalainen perheyritys, joka valmistaa muun muassa laivojen ovia ja viljakuivureita, joista tulee yli puolet sen liikevaihdosta. Sen päätoimipaikka on Salon Kuusjoella, jossa sillä on tehdas. Antti-Teollisuudella on tytäryhtiöt Ruotsissa, Virossa ja Puolassa. Kaupparekisterissä sen toimialaksi on merkitty metalli- ja konepajateollisuus, metallirunkoisten varastojen, hallirakennuksien rakentaminen ja asentaminen ja alan tuotteiden myynti.


title: Antti-Teollisuus

text: Antti-Teollisuuden tuotteet jakautuvat kolmeen eri ryhmään:


title: Antti-Teollisuus

text: Materiaalinkäsittelyn tuotevalikoimaan kuuluu siiloja ja kuljettimia. Yksikkö tarjoaa myös varastointi- ja siirtoratkaisuja erityyppisille materiaaleille (jauhemaiset, rakeiset, nesteet ja lietteet).


title: Antti-Teollisuus

text: Antti-Teollisuuden viljankäsittelytuotteista vastaa Antti Agrosec, jonka tuotteisiin kuuluvat kuivurit, säätö- ja valvonta-automaatio, kuljettimet ja elevaattorit.


title: Antti-Teollisuus

text: Laivanovet ja muut laivoihin tehtävät tuotteet käyttävät Antti Marine -brändiä. Laivan hyttien lisäksi ovia tehdään myös wc:eihin, julkisiin tiloihin ja huolto- ja palvelutiloihin. Antti-Teollisuus on tehnyt yhteistyötä mm. laivayhtiö RCI:n (Royal Caribbean International) ja sen laivojen rakentajan, saksalaisen Meyer Werftin, kanssa 1990-luvulta lähtien, vuosien saatossa RCI:n risteilijöille on toimitettu yhteensä jo noin 50 000 ovea . Esimerkiksi maaliskuussa 2013 Antti-Teollisuus sai RCI:ltä mittavan ovitilauksen, 3500 laivanovea amerikkalaiseen loistoristeilijään nimeltään Quantum of the Seas, joka valmistuu syksyllä 2014 ja johon mahtuu yli 4000 matkustajaa . Kauppaan sisältyi optio ovitoimituksesta myös keväällä 2015 valmistuvaan sisarlaivaan (Anthem of the Seas).


title: Antti-Teollisuus

text: Antti Isotalo ja Jouko Ranta perustivat 1952 puusepän- ja sepänverstaan silloisen Kuusjoen pitäjän Kuusjoenperälle. Yhtiö valmisti aluksi keittiökalusteita, ovia ja ikkunoiden pokia. Maatalouden koneellistumisen myötä tuotevalikoimaan lisättiin maatalouden koneet. Kuivurit ja lumilingot tuotiin markkinoille 1950-luvun loppupuolella.


title: Antti-Teollisuus

text: Vuonna 1961 Sepänliike Antti Isotalo muutti nimekseen A. Isotalon Konepaja. 1960-luvulla tuotevalikoimiin tulivat mm. öljysäiliöt, siilot ja uudenaikaiset viljankuivurit. 1960-luvun lopulla yritys työllisti lähes 90 ihmistä.


title: Antti-Teollisuus

text: Vuonna 1972 yrityksen nimi muuttui jälleen ja syntyi Antti-Teollisuus Oy. Toimitusjohtajaksi nimitettiin Antti Isotalon pikkuveli Pentti Isotalo, joka oli tullut yritykseen töihin 17-vuotiaana vuonna 1963. Pentti Isotalosta tuli myös osakas yhtiöön, joka työllisti silloin sata henkilöä. Yritys keskittyi entistä enemmän kehittämään viljankuivauksen ja -käsittelyn koneita.


title: Antti-Teollisuus

text: 1970-luvulla tuotevalikoima kasvoi, kun se alkoi valmistaa Oy W. Rosenlew Ab:n Sampo-piikkiäkeitä ja Wihuri-Yhtymä Oy:n Teijo-kuivureita. Vuonna 1977 Antti-Teollisuus hankki Viurila-kuivureiden valmistusoikeuden.


title: Antti-Teollisuus

text: Uusia tuotantolaitoksia perustettiin muun muassa Rantasalmelle (Wiurila Oy:n tehdas) ja kuivureiden valmistamisesta tehtiin lisenssisopimuksia eri toimijoiden kanssa.


title: Antti-Teollisuus

text: 1980-luvun alussa tehtiin yritysostoja, muun muassa sikalakalusteiden valmistaja Trional Oy Turun läänin Koskelta ja huonekalutehdas Oripuu Oy Oripäästä. Vuonna 1984 Wiurila Oy osti yhtiön osakkeet Antti Isotalolta, yhtiön omistus siirtyi Pentti Isotalolle ja Wiurila Oy:stä tuli konsernin emoyhtiö.


title: Antti-Teollisuus

text: Vuonna 1989 Antti esitteli ensimmäisen logiikkakuivurinsa, jossa oli täyttö- ja tyhjennysautomatiikka.


title: Antti-Teollisuus

text: 1980-luvulla alkanut kasvu (Antti-Teollisuuden liikevaihto oli 1980-luvun lopussa yli 50 miljoonaa markkaa) ei jatkunut enää 1990-luvun lama-Suomessa. Uusiin tuotantolaitoksiin oli investoitu paljon, kun kysyntä hiipui. Vuonna 1992, syvimmän laman aikaan, Antti-Teollisuus teki rohkeita strategisia ratkaisuja: se osti Jaakko-kuivurin valmistus- ja myyntioikeudet, panosti teollisuusmyyntiin (erityisesti elintarvike- ja rehuteollisuuteen) ja alkoi valmistaa ovia laivan hytteihin ja wc:eihin.


title: Antti-Teollisuus

text: Kuivuriviennin osuus kasvoi 1990-luvulla. Vuonna 1996 Antti-Teollisuus Oy alkoi viedä kuivureita, kuivuriuuneja ja viljankäsittelylaitteita Puolaan solmittuaan yhteistyösopimuksen sikäläisen Pinus-Term -yhtiön kanssa. Viennin osuus oli noin kolmasosa liikevaihdosta ja tärkeimmät vientialueet olivat maataloustuotantoaan rationalisoineet Venäjä, Baltia ja Itä-Eurooppa.


title: Antti-Teollisuus

text: Pentti Isotalon kausi toimitusjohtajana päättyi vuonna 1993, kun hän siirtyi hallituksen puheenjohtajaksi, jossa hän vaikutti vuoteen 2009 asti. Vuonna 1999 valta palautui perheeseen, kun hänen poikansa Kalle Isotalo siirtyi perheyrityksen johtoon. Samana vuonna Pentti Isotalosta tuli teollisuusneuvos.


title: Antti-Teollisuus

text: Vuonna 2000 Antti-Teollisuus toi Suomen markkinoille uuden kuivurityypin, alipainekuivurin, jollaista ei aiemmin oltu voitu valmistaa paloturvallisuusmääräysten vuoksi, vaikka ne Keski-Euroopassa olivat olleetkin yleisiä. Se esitteli myös Logicontrol-ohjauskeskuksen, jonka avulla kuivuria pystyi käyttämään etänä. Käyttäjä voi esimerkiksi "soittaa" kuivurille, joka antaa tilannetiedot ja säätää asetuksia kännykällä.


title: Antti-Teollisuus

text: Antti-Teollisuus kuului vuonna 2009 Salon suurimpiin työnantajiin.


title: Antti-Teollisuus

text: 2010-luvun alussa yritys valmisti ovet noin puoleen kaikista Euroopassa tehdyistä risteilijäaluksista.


title: Mayflower (täsmennyssivu)

text: Mayflower voi tarkoittaa:


title: Marcel Diallo

text: Marcel Diallo (s. 9. lokakuuta 1972) on yhdysvaltalainen muusikko, runoilija, taiteilija ja asuinyhteisöaktivisti, joka tunnetaan parhaiten "Black Dot Artists Collectiven" jäsenenä.


title: Nelma Sibelius

text: Kaino Ihanelma (Nelma) Sibelius, o. s. "Swan" (1. joulukuuta 1878 Janakkala – 12. elokuuta 1970 Helsinki) oli suomalainen lasten- ja nuortenkirjailija.


title: Nelma Sibelius

text: Sibeliuksen vanhemmat olivat Carl Gustaf Swan ja Emilia Malin. Perheessä oli yhdeksän tytärtä, joista tunnetuin oli lastenkirjailija Anni Swan.


title: Nelma Sibelius

text: Nelma Sibelius oli naimisissa säveltäjä Jean Sibeliuksen veljen psykiatrian professori Christian Sibeliuksen kanssa. Miehensä kuoltua hän työskenteli piirustuksenopettajana, kirjailijana ja suomentajana.


title: Martinex

text: Oy Martinex Ab on lahja- ja taloustavaroiden sekä leikkikalujen, pelien ja tekstiilien valmistaja, maahantuoja, tukkuliike ja verkkokauppa. Perheyrityksen perusti vuonna 1986 Suomen BRIOn toimitusjohtajana 16 vuotta toiminut Risto Muinonen yhdessä vaimonsa Tuulan kanssa. Toimitusjohtajana on vuodesta 2001 toiminut heidän tyttärensä Riia Sandström. Pelikon tuoteryhmäjohtajana toimii toinen tytär Jenni Jalava. Vuonna 2017 Martinexilla oli henkilöstöä n. 45 joista 3 työskentelee Ruotsin tytäryhtiössä. Martinexin toimitilat sijaitsevat Raisiossa, Varsinais-Suomessa, missä suurin osa tuotteista suunnitellaan yrityksen omalla Design-osastolla. Liikevaihtoa yrityksellä oli vuonna 2016 12,6 miljoonaa euroa.


title: Martinex

text: Yrityksen aputoimimet ovat "Artia" ja "Peliko". Markkinointinimi on Martinex Oy.


title: Martinex

text: Vuonna 2003 Martinex osti suomalaisen lautapelivalmistajan Pelikon koko peliliiketoiminnan ja kustantaa ja valmistaa tunnettuja lauta- ja korttipelejä kuten Afrikan tähteä, Pekka-pelikortteja ja Muumipeliä. Vuonna 2013 Martinex osti kaarinalaisen Emmi-Tuotteen ja ruotsalaisen pelivalmistajan Mindtwisterin. Martinexin, Pelikon ja Mindtwisterin fuusion myötä konsernilla on suuri osuus lautapelimarkkinoista Skandinaviassa.


title: Martinex

text: Martinexin omaan valmistukseen kuuluvat Peliko-pelien lisäksi monien lastenkirjojen oheistuotteet kuten Muumi-, Mauri Kunnas- sekä Viiru ja Pesonen -tuotteet. Yrityksen valmistamaa muovista Muumitaloa on myyty yli 200 000 kappaletta. Taloustavaroiden tuotemerkkejä ovat Iloleipuri (leivontatarvikkeet), Koti (keraamiset ja melamiiniset astiasarjat sekä lahjatavara) ja Satu Vuorion suunnittelema Saara Design (keraamiset käyttöastiat ja kattaussarjat). Yrityksen omaa muotoilua edustavat useimpien kodintuotteiden ja -tekstiilien kuosit.


title: Martinex

text: Martinexin tuotteita viedään Ruotsiin ja muihin Pohjoismaihin sekä Isoon-Britanniaan ja Japaniin. Suomen Asiakastieto Oy valitsi Martinexin Suomen Vahvimmaksi yritykseksi vuonna 2012 ja samalla Varsinais-Suomen vahvimmaksi yritykseksi.


title: Martinex

text: Vuonna 2011 Martinex rahoitti lastenanimaation "Eetu ja Konna".


title: Martinex

text: Vuonna 2016 yritys laajensi toimintaansa kuluttajapuolelle avaten oman verkkokaupan osoitteessa www.martinex.fi


title: Martinex

text: Huhtikuussa 2017 Martinex Oy osti helsinkiläisen Aarikka Oy:n koko osakekannan. Aarikka on suomalainen koruihin ja piensisustustuotteisiin erikoistunut yritys, jonka tuotteiden päämateriaali on puu.


title: Suisaari

text: Suisaari () on kyläryhmä Karjalan tasavallan Äänisenrannan piirin Järventakuisen kunnassa Venäjällä. Se sijaitsee Äänisen Kontupohjanlahden länsirannalla samannimisen saaren mantereesta erottavan salmen molemmilla puolilla. Mantereen kylässä on 54 asukasta (vuonna 2012). Saarikylässä ei ole vakituista asutusta.


title: Suisaari

text: Kylän nimitys perustuu vepsän tai karjalan sanoihin "suvi" ja "saŕ, suar" eli ”eteläinen saari”. 1400-luvulla Suisaareen kuului useita Novgorodn pajarien omistamia pieniä kyliä. 1500-luvulta 1700-luvun puoliväliin se kuului Kižin ja Suojun pogostoihin ja myöhemmin Suunun ja Jallahden volosteihin. 1800-luvulla Suisaari käsitti saarikylän, pohjoiskylän sekä mantereen kylän, jota myöhemmin kutsuttiin Keski-Suisaareksi. Paikallinen tsasouna muutettiin vuonna 1864 kirkoksi.


title: Suisaari

text: Nykyään Suisaareen johtaa maantie Petroskoin Solomannista. Sieltä on linja-autoyhteys Järventakuiseen ja Petroskoihin. Kylässä on myös laivalaituri. Suisaaressa toimii kalanviljelylaitos ja Venäjän tiedeakatemian tutkimusasema. Palveluihin kuuluu kauppa. Lähistöllä on kaksi lomakylää.


title: Suisaari

text: Suisaaren kylillä on historiallisen asutuksen status. Niissä on säilynyt vanhoja puisia asuin- ja talousrakennuksia, joista monet ovat suojelukohteita. Suisaaren historiasta, kansanperinteestä ja kulttuurista kertoo petroskoilaisten tutkijoiden vuonna 1997 julkaisema monografia "Selo Suisar: istorija, byt, kultura". Seudun luonnon ja kulttuuriperinnekohteiden säilyttämiseksi suunnitellaan historiallis-kansatieteellistä luonnonpuistoa.


title: Walter Appelqvist

text: Viljo Walter Olavi Appelqvist (2. elokuuta 1900 Viipuri – 2. lokakuuta 1970 Helsinki) oli suomalainen kirjastonhoitaja ja kirjallisuudentutkija.


title: Walter Appelqvist

text: Walter Appelqvist toimi Jyväskylän tieteellisen kirjaston (vuodesta 1936 Kasvatusopillisen korkeakoulun kirjasto) johtajana 1930–1941 ja Helsingin yliopiston kirjaston vanhempana alikirjastonhoitajana 1941–1964.


title: Bariumhydroksidi

text: Bariumhydroksidi (Ba(OH)) on vahvasti emäksinen, barium- ja hydroksidi-ionien muodostama ioniyhdiste. Kaupallisena tuotteena se esiintyy tavallisesti valkoisena monohydraattina.


title: Bariumhydroksidi

text: Bariumhydroksidia voidaan valmistaa liuottamalla bariumoksidia (BaO) veteen, jolloin se reagoi seuraavasti:


title: Bariumhydroksidi

text: Bariumhydroksidi kiteytyy oktahydraattina, mutta ilmassa lämmitettynä se muuttuu monohydraatiksi. Tyhjiössä 100 °C:n lämpötilassa monohydraatti muuttuu jälleen bariumoksidiksi.


title: Bariumhydroksidi

text:
Bariumhydroksidia käytetään analyyttisessa kemiassa heikkojen happojen, varsinkin orgaanisten happojen titraukseen. Sen kirkas vesiliuos ei voi sisältää karbonaattia, toisin kuin natrium- tai kaliumhydroksidi, koska bariumkarbonaatti ei liukene veteen. Tämän vuoksi sellaisia indikaattoreja kuten fenoliftaleiinia tai tymoliftaleiinia, joiden väri muuttuu emäksisessä liuoksessa, voidaan käyttää ilman, että titrauksessa syntyy
virheitä liuoksessa olevien karbonaatti-ionien vuoksi, jotka ovat paljon vähemmän emäksisiä.


title: Bariumhydroksidi

text: Bariumhydroksidia käytetään orgaanisissa synteeseissä vahvana emäksenä, esimerkiksi esterien


title: Bariumhydroksidi

text:
Sen avulla on myös voitu valmistaa synteettisesti esimerkiksi syklopentanonia, diasetonialkoholia
Bariumhydroksidin avulla voidaan demonstroida, mikä on endoterminen reaktio, sillä jos siihen sekoitetaan jotakin ammoniumsuolaa, seos kylmenee, sillä se absorboi lämpöä ympäristöstään.


title: Bariumhydroksidi

text: Bariumhydroksidin avulla voidaan myös neutraloida roiskuneet happopisarat.


title: Bariumhydroksidi

text:
Kuumennettaessa 800 °C:n lämpötilaan bariumhydroksidi hajoaa bariumoksidiksi. Reagoidessaan hiilidioksidin kanssa se muodostaa bariumkarbonaattia. Bariumhydroksidin vesiliuos, joka on vahvasti emäksinen, reagoi happojen kanssa neutraloiden ne. Esimerkiksi rikkihapon kanssa se muodostaa bariumsulfaattia, fosforihapon kanssa bariumfosfaattia.
Rikkivedyn kanssa se muodostaa bariumsulfidia. Sekoitettuna monien metallien suolaliuosten kanssa se saattaa muodostaa niukkaliukoisia tai liukenemattomia saostumia.


title: Bariumhydroksidi

text: Bariumhydroksidi on vaarallista samasta syystä kuin muutkin vahvat emäkset ja vesiliuokoiset bariumyhdisteet. Se on myrkyllistä ja syövyttävää.


title: Ajasta ikuisuuteen

text: Ajasta ikuisuuteen on suomalaisen black metal -yhtyeen Förgjordin ensimmäinen studioalbumi. Se julkaistiin vuonna 2008 levymerkillä Hammer of Hate.


title: Toni Auvinen

text: Toni Auvinen on toiminut pohjoissavolaisen Tuusniemen kunnanjohtajana ja Kehittämisyhtiö Tuusniemen Teollisuus Oy:n toimitusjohtajana 1. maaliskuuta 2012 alkaen. Auvisen aiempia työtehtäviä ovat olleet Viva Pieksämäki! kaupunkikeskustan kehittämishankkeen projektipäällikkö vuosina 2010–2011 sekä Maaseutupoliittisen erityisohjelman alueellisen maaseutuosion ohjelmakoordinaattori vuosina 2008–2010. Yrittäjänä hän on toiminut Markkinointi- ja viestintätoimisto Mediateam Finland Oy:n toimitusjohtajana vuosina 2005–2011 sekä ohjelmapalvelutoimisto Tmi Toni Auvinen vuosina 2001–2005. Vuosien 2001–2012 aikana hän on toiminut useissa poliittisissa luottamustehtävissä sekä Keskustan eduskuntavaaliehdokkaana vuosina 2003, 2007 ja 2011. Elokuussa 2016 Auvinen aloitti Pohjois-Savon liitossa ensin selvityshenkilönä ja sitten digijohtajana. Tehtävänä oli tulevaisuuden Pohjois-Savon kuntien ICT-yhteistoimintamallin laatiminen sekä sote- ja maakuntauudistuksen ICT- ja digivalmistelut. Auvinen on kirjoittanut yhdessä Minna Jaakkolan kanssa Käsikirja tulevaisuuden kuntien digitalisaatioon -teoksen, joka julkaistiin 6.6.2018. Lisäksi hän toimii sivutoimisena yrittäjänä Muutoskonsultointi Toni Auvinen nimisessä yrityksessä.


title: Kenian parlamenttivaalit 2013

text: Kenian parlamenttivaalit 2013 järjestettiin 4. maaliskuuta 2013. Vaaleissa valittiin uusi presidentti, parlamentti, maakuntien kuvernöörit sekä maakuntaneuvostot. Presidentinvaaleissa oli kahdeksan ehdokasta. Heistä pääministeri Raila Odingalla ja varapääministeri Uhuru Kenyattalla oli noin 40 prosentin kannatus mielipidetutkimuksissa. Kenyatta on maan ensimmäisen presidentin Jomo Kenyattan poika. Odinga pyrki presidentiksi myös edellisissä vaaleissa 2007; silloin vaalien tulos johti väkivaltaisuuksiin, joissa kuoli yli tuhat ihmistä. Sen vuoksi turvallisuusjärjestelyitä tehostettiin näihin vaaleihin, jotta vastaava ei toistuisi.


title: Kenian parlamenttivaalit 2013

text: Vaalien tuloslaskennan on määrä valmistua 11. maaliskuuta.


title: Kenian parlamenttivaalit 2013

text: Presidentinvaalissa ehdokkaista Uhuru Kenyatta sai 50.51% ja Raila Odinga 43.70% annetuista äänistä. Valituksi tulemiseen ensimmäisellä kierroksella vaadittiin 50% + yksi ääni.


title: Henkeen ja vereen (albumi)

text: Henkeen ja vereen on suomalaisen black metal -yhtyeen Förgjordin kokoelma-albumi. Se julkaistiin vuonna 2006 levymerkillä Hammer of Hate.


title: Henkeen ja vereen (albumi)

text: Albumi sisältää yhtyeen kaksi varhaista demoa sekä ennen julkaisematonta materiaalia. Levy on jaoteltu neljään osaan.


title: Uskon kuolema

text: Uskon kuolema on kahden suomalaisen black metal -yhtyeen Förgjordin sekä Mustan Kappelin split-albumi.


title: Uskon kuolema

text: Albumista julkaistiin 666:n kappaleen rajoitettu 7" vinyylipainos.


title: USS Mayflower (PY-1)

text: USS Mayflower (runkonumero PY-1) (Myöhemmin Yhdysvaltain rannikkovartioston kutteri USCGC Mayflower (WPG-183)) oli vuonna 1896 rakennettu Yhdysvaltain laivaston alus, joka oli samalla Yhdysvaltain presidentin jahtina. Se oli toinen Yhdysvaltain laivastossa nimeä kantanut alus.


title: USS Mayflower (PY-1)

text: Alus tilattiin J. and G. Thompsonilta Clydebankistä Skotlannista. Alus laskettiin vesille 1896 ja se valmistui 1898. Yhdysvaltain laivasto osti aluksen Ogden Goeletilta ja se otettiin palvelukseen 24. toukokuuta 1898, jolloin sen ensimmäisenä päällikkönä oli kommodori M. R. S. McKensie.


title: USS Mayflower (PY-1)

text: Yhdysvaltain ja Espanjan välisen sodan uhatessa "Mayflower" määrättiin amiraali William T. Sampsonin laivueeseen 20. huhtikuuta. Kaksi päivää myöhemmin Yhdysvallat lähetti laivueen saartamaan Havannaa. Matkalla "Mayflower" valtasi espanjalaisen kuunarin "Santiago Apostolin" sekä joukon kalastusaluksia ja rannikkoaluksia. Aluksen miehistö tarkasti 11. toukokuuta brittiläisen kauppa-aluksen "Mayflowerin" ja lähetti sen edelleen saarronmurtajana Yhdysvaltoihin.


title: USS Mayflower (PY-1)

text: Espanjan laivasto lähetti 14. toukokuuta "Alfonson" sekä kaksi tykkivenettä murtamaan saartoa, jolloin "Mayflower" pakotti tykkitulella espanjalaisalukset palaamaan satamaan ja Morron linnakkeen tykkien suojiin. Sodan lopun alus vartioi Santiago de Cuban ja Cienfuegosin satamia.


title: USS Mayflower (PY-1)

text: Alkuvuodesta 1899 jahti lähti New Yorkiin, jossa se poistettiin palveluksesta 2. helmikuuta. Se muutettiin erityistehtäviin Puerto Ricoon lähettämistä varten. Alus palasi palvelukseen 15. kesäkuuta 1900 päällikkönään kommodori Duncan Kennedy. Alus sijoitettiin San Juaniin, jossa se oli Puerto Ricossa hallituksen päämajana valittaessa saaren ensimmäinen amerikkalainen kuvernööri Charles H. Allen. Vuonna 1902 alus oli kahdesti amiraali George Dewey'n lippulaivana. Aluksen ollessa marraskuussa 1903 Panaman edustalla siitä tehtiin kontra-amiraali Joseph Coghlanin lippulaiva Panaman itsenäistymiseen johtaneen vallankumouksen alettua. Kesällä 1904 "Mayflower" matkasi Eurooppaan ja syksyllä se kuljetti sotaministeri William Howard Taftia tarkastuskierroksella Länsi-Intian saaristossa. Alus poistettiin palveluksesta 1. marraskuuta New Yorkissa, kun se muutettiin presidentin jahdiksi.


title: USS Mayflower (PY-1)

text:
"Mayflower" palasi palvelukseen presidentin jahtina 25. kesäkuuta 1905 päällikkönään kommodori Cameron McRae Winslow. Alus lähti heti palvelukseenoton jälkeen Oyster Bayhin Long Islandille New Yorkiin valmistautuakseen rauhankokoukseen, jonka tehtävänä oli päättää Venäjän–Japanin sota. Presidentti Theodore Roosevelt toimi kokouksen isäntänä esitellen osapuolten edustajat toisilleen aluksen kannella 5. elokuuta. Alus oli käytössä koko neuvottelujen ajan ja neuvottelut johtivat lopulta Nobelin rauhanpalkinnon myöntämiseen Rooseveltille.
Aluksen oltua 1906 viestialuksena suojattaessa Yhdysvaltain etuja Santo Domingossa. "Mayflower" oli presidenttien edustusjahtina aina vuoteen 1929. Laivalla järjestettiin useita diplomattisia ja yhteiskunnallisia tilaisuuksia. Vieraiden joukossa oli myös kuninkaallisia eri puolilta maailmaa sekä lukuisia julkisuuden henkilöitä.


title: USS Mayflower (PY-1)

text: Presidentti Herbert Hoover opetti "Mayflowerin" ylläpidon, joka maksoi talousongelmissa painivalle valtiolle 300 000 USD vuodessa. Alus poistettiin palveluksesta 22. maaliskuuta 1929. Se vauriotui pahoin tulipalossa 24. tammikuuta 1931 ollessaan Philadelphian laivastontelakalla ankkurissa.


title: USS Mayflower (PY-1)

text: Frank P. Parishin edustaja Leo P. Coen osti 19. lokakuuta 1931 aluksen. Vuotta myöhemmin Henry J. Gerlow Inc. kunnostaessa alusta entiseen loistoonsa New Yorkissa oli Parishin myytävä jahtinsa ja paettava maasta syytteitä pakoon. Laivalle yritettiin löytää uutta omistajaa, siinä kuitenkaan onnistumatta.


title: USS Mayflower (PY-1)

text: Yhdysvaltain liityttyä toiseen maailmansotaan War Shipping Administration lunasti 31. heinäkuuta 1942 aluksen wilmingtonilaiselta Broadfoot Iron Works Inc.:ltä nimeten sen "Butteksi". Alus luovutettiin 6. syyskuuta 1943 Yhdysvaltain rannikkovartiostolle, joka otti sen palvelukseen 19. lokakuuta nimellä "USCG Mayflower" (WPE-183). Alus partioi Atlantin rannikolla etsien Saksan laivaston sukellusveneitä ja saattaen rannikkoliikennettä. Laiva toimi myös tutkaopetusaluksena Norfolkissa ja Bostonissa.


title: USS Mayflower (PY-1)

text: Alus poistettiin palveluksesta 1. heinäkuuta 1946 ja se myytiin 8. tammikuuta 1947 Baltimoressa Frank M. Shaw'lle hylkeenpyyntialukseksi. Aluksella syttyi tulipalo maaliskuun alussa Point Lookoutin edustalla sen ollessa hylkeenpyyntialueille Grönlannin ja Labradorin niemimaan välisille vesille. Alus joutui palaamaan Baltimoreen. Collins Distributors Inc. lunasti aluksen alkuvuodesta 1948 ja siihen asennettiin uudet kattilat New Yorkissa. Alus oli myös nimetty Panaman lipun alla purjehtivaksi "Mallaksi". Alus varustettiin lopulta Genovassa Italiassa Välimeren rannikkoalukseksi. Lähdettyään vähin äänin Marseillesta alus saapui 3. syyskuuta Haifaan Palestiinassa kannellaan juutalaissiirtolaisia, joista useat olivat edellisenä kesänä Palestiinan rannikolta käännytetyn "Exoduksen" matkustajia.


title: USS Mayflower (PY-1)

text: Laiva palveli eri merillä ja nimellä aina vuoteen 1955 asti, jolloin se romutettiin.


title: Hiihdon Suomen-mestaruuskilpailut 1970

text: Hiihdon Suomen-mestaruuskilpailut 1970 pidettiin Kajaanissa 30. tammikuuta–1. helmikuuta ja Rovaniemen Ounasvaaralla 21.–22. maaliskuuta 1970.


title: Hiihdon Suomen-mestaruuskilpailut 1970

text: Kilpailu käytiin Kajaanissa.


title: Hiihdon Suomen-mestaruuskilpailut 1970

text: Kilpailu käytiin Ounasvaaralla.


title: Kummitusneulat

text: Kummitusneulat ("Solenostomidae") on putkisuukaloihin kuuluva heimo. Heimon lajeja tavataan lämpimistä vesistä Intian valtamerestä ja Tyynestämerestä.


title: Kummitusneulat

text: Varhaisimmat kummistusneulojen heimoon kuuluvien lajien fossiilit on ajoitettu eoseenikaudelle. Nykyään heimossa elää 1 suku ja 5 lajia. Lajit ovat kummitusneula ("Solenostomus paradoxus"), lehväkummitusneula ("S. cyanopterus"), purjekummitusneula ("S. armatus"), ripsukummitusneula ("S. leptosomus") ja "S. halimeda". Heimon kalat ovat kooltaan pienehköjä ja suurimmat lajit voivat saavuttaa 16 cm:n pituuden. Tyypillisiä piirteitä heimon kaloille ovat pitkulainen ruumis, jota ympäröivät luulevyt, pitkä putkimainen kuono, kookkaat rintaevät ja 2 selkäevää. Kummitusneulojen väritys ja ruumiinmuoto kätkevät ne hyvin kasvillisuuden sekaan. Eräillä lajeilla on ruumiissan ripsumaisia ulokkeita.


title: Kummitusneulat

text: Kummitusneulalajeja tavataan alueelta, joka ulottuu Afrinkan itärannikolta Fidžille. Niitä elää myös Punaisessa meressä. Heimon lajien ravintoa ovat pienet selkärangattomat eläimet. Kummitusneulanaaraat pitävät hedelmöittyneitä munia vatsaeviensä muodostamassa taskussa.


title: Sielunvihollinen (albumi)

text: Sielunvihollinen on suomalaisen black metal -yhtyeen Förgjordin toinen studioalbumi. Se julkaistiin vuonna 2012 levymerkillä Hammer of Hate.


title: Signe Kantele

text: Signe Salome Kantele (o.s. Heikinheimo, synt. Heikel; 29. marraskuuta 1890 Rovaniemi – 19. lokakuuta 1970 Helsinki) oli suomalainen sairaanhoitaja, lähetystyöntekijä, lastenkirjailija ja suomentaja. Hänen puolisonsa oli Kiinassa toiminut lähetyssaarnaaja Väinö Kantele.


title: Signe Kantele

text: Kantele kävi Oulun suomalaista tyttökoulua 1902–1907 ja pääsi ylioppilaaksi Oulun suomalaisesta yhteiskoulusta 1910. Hän suoritti Oulun diakonissalaitoksen kurssin ja toimi sitten miehensä kanssa lähetystyössä Kiinassa 1915–1923. Hän toimi myös "Lasten Lähetyslehden" toimittajana ja avustajana.


title: Hammer of Hate

text: Hammer of Hate on vuodesta 2003 lähtien toiminut suomalainen black metal -musiikin julkaisemiseen erikoistunut levy-yhtiö. Sen perusti Anal Blasphemyn ja Calvariumin solisti Molestor Kadotus. Hän myi yrityksen KVLTin jäsenille vuonna 2013.


title: Hammer of Hate

text: Levy-yhtiöllä on alamerkki, Spread Evil Distribution, jonka oikeudet jäivät Molestor Kadotukselle Hammer of Haten myynnin yhteydessä.


title: Sielun kadotuksen sinfonia

text: Sielun kadotuksen sinfonia on suomalaisen black metal -yhtyeen IC Rexin ensimmäinen studioalbumi. Se julkaistiin vuonna 2005 levymerkillä Hammer of Hate.


title: Sielun kadotuksen sinfonia

text: Hammer of Hate sekä Ahdistuksen Aihio Productions julkaisi albumista 2LP-vinyylipainoksen lokakuussa 2008. Sitä painettiin 500 kopion painos, johon sisältyi yhtyeen varhainen demo, "Lunar Possession".


title: Valonkantajan alkemia

text: Valonkantajan alkemia on suomalaisen black metal -yhtyeen IC Rexin toinen studioalbumi. Se julkaistiin vuonna 2008 levymerkillä Hammer of Hate.


title: Norifumi Yamamoto

text: Norifumi ”Kid” Yamamoto (, 15. maaliskuuta 1977 Kawasaki, Kanagawa – 18. syyskuuta 2018) oli japanilainen vapaaottelija ja potkunyrkkeilijä. Hän otteli uransa alussa shootossa vuosina 2001–2003, kunnes siirtyi Hero’s-organisaatioon. Siellä hän voitti K-1 Hero’s kevytsarjan mestaruuden vuonna 2005 teknisellä tyrmäyksellä Genki Sudoa vastaan. Sittemmin Yamamoto otteli DREAMissa ja UFC:ssä. Hänellä on historian nopein tyrmäys isomman organisaation turnauksessa. Yamamoto tyrmäsi hyppypolvipotkulla Kazuyuki Miyatan neljässä sekunnissa Hero’s 5 -turnauksessa.


title: Norifumi Yamamoto

text: Yamamoto otteli viimeisen kerran vuonna 2015. Hän kuoli syöpään 41-vuotiaana syyskuussa 2018.


title: Sirkulaattori

text: Sirkulaattori on sekoittimella varustettu vedenkuumennuslaite. Vesihauteeseen upotettavan sirkulaattorin avulla veden lämpötila voidaan pitää tarkasti halutunlaisena. Sekoitin nopeuttaa lämmön siirtymistä ja auttaa pitämään sen hauteessa tasaisena.


title: Sirkulaattori

text: Ammattikeittiöissä sirkulaattoria käytetään matalalämpökypsennyksen työvälineenä. Kypsennettävät raaka-aineet vakumoidaan tyhjiöpakkauslaitteella ja vakumoidut pussit laitetaan kypsymään vesihauteeseen, jonka lämpötila pidetään sirkulaattorin avulla halutunlaisena.


title: Sirkulaattori

text: Sirkulaattoria käytettäessä kypsennysajat ovat yleensä pitkiä ja lämpötilat matalia. Menetelmän ansiosta raaka-aineen ominaiset maut ja aromit saadaan hyvin esille. Tyhjiöpakkauksen ansiosta raaka-aineissa ei tapahdu kypsennyksen aikaista nesteen eikä makujen häviämistä. Sirkulaattorin avulla voidaan myös tehostaa keittiön prosesseja keskittämällä valmistus suurempiin eriin ja erilleen tarjoiluhetkestä. Useimmissa sirkulaattoreissa lämpötilaa voidaan säätää asteen kymmenesosan tarkkuudella. Tarkan lämpötilanohjauksen ansiosta valkuaisten hyytymistä voidaan kontrolloida hallitusti ja saada sille näin haluttu rakenne. Sirkulaattorilla kypsennettyjä ruokia voidaan tarjoilla välittömästi kypsennyksen jälkeen tai jäädyttää ja kylmävarastoida myöhempää käyttöä varten. Usein sirkulaattorilla kypsennetyille lihatuotteille tehdään ruskistus esimerkiksi parilalla ennen tarjoilua.


title: Sirkulaattori

text: Termiä sirkulaattori (engl. "circulator") käytetään myös radio- tai mikroaaltotekniikassa.


title: Vedenjakaja (albumi)

text: Vedenjakaja on suomalaisen black metal -yhtyeen IC Rexin kolmas studioalbumi, joka julkaistiin vuonna 2009 levymerkillä Hammer of Hate. Joulukuussa 2011 levy-yhtiö Temple of Torturous julkaisi albumista vinyylipainoksen, joka sisältää kaksi bonuskappaletta.


title: Sielunmessu (albumi)

text: Sielunmessu on suomalaisen black metal -yhtyeen Vitsauksen esikoisalbumi. Se julkaistiin vuonna 2010 levymerkillä Hammer of Hate.


title: Sielunmessu (albumi)

text: Kaikki kappaleet säveltänyt Vitsaus sekä sanoittanut Inho.


title: PUK-koodi

text: PUK-koodi ("Personal Unblocking Key") on koodi, jota käytetään lukkiutuneen SIM-kortin avaamiseksi. PUK-koodi toimitetaan SIM-kortin yhteydessä. Jos PIN-koodin syöttää kolme kertaa väärin, PUK-koodi pitää syöttää. Jos PUK-koodin syöttää 10 kertaa väärin, SIM-kortti lukkiutuu ja on hankittava uusi SIM-kortti. Oletuksena olevat PIN-koodit vaihtelevat, esim. koodia 1234 ja 0000 käytetään. Prepaid SIM-kortin mukana tulevaan korttikehykseen tai erilliseen on paperiin painettu PIN- / PIN2-koodi, PUK- / PUK2-koodi, ja puhelinnumero. Laskutusliittymissä PIN-koodin saa hankintahetkellä (yleensä 1234 tai 0000), sekä muut koodit tarvittaessa operaattorin asiakaspalvelusta. Jos puhelin on SIM-lukittu, toimii se vain sen operaattorin SIM-kortilla, jonka kautta puhelin on hankittu. SIM-lukitus on kuitenkin ohitettavissa.


title: Ruumiinvaellus

text: Ruumiinvaellus on suomalaisen black metal -yhtyeen Vitsauksen EP-levy. Se julkaistiin vuonna 2005 levymerkillä Hammer of Hate.


title: Viiruhuitti

text: Viiruhuitti ("Amaurornis marginalis") on rantakanoihin kuuluva kurkilintulaji.


title: Viiruhuitti

text: BirdLife Suomi luokittelee viiruhuitin suokanojen sukuun. Se on toisinaan sijoitettu myös huitteihin ("Porzana") ja omaan "Aenigmatolimnas"-sukuun.


title: Viiruhuitti

text: Viiruhuitteja elää Keski-Afrikassa ja Itä-Afrikan eteläosissa. Lajin kannaksi on arvioitu 1 000–25 000 yksilöä. Kannankehitys on laskeva, mutta laji on luokiteltu elinvoimaiseksi.


title: Iäti vihassa ja kunniassa

text: Iäti vihassa ja kunniassa on suomalaisen black metal -yhtyeen Vitsauksen kokoelma-albumi. Se julkaistiin vuonna 2004 levymerkillä Hammer of Hate.


title: Iäti vihassa ja kunniassa

text: Albumi sisältää yhtyeen kolme varhaista demoa.


title: Greg Nemisz

text: Gregory "Greg" Nemisz (s. 5. kesäkuuta 1990 Courtice, Ontario) on kanadalainen uransa päättänyt jääkiekkoilija, pelipaikaltaan oikea laitahyökkääjä.


title: Greg Nemisz

text: Nemisz on Calgary Flamesin ensimmäisen kierroksen varaus vuodelta . Ennen ammattilaisuraansa hän pelasi OHL-junioriliigan Windsor Spitfiresissä.


title: Ruusin Turasalon kalliomaalaus

text: Ruusin Turasalon kalliomaalaus sijaitsee Etelä-Karjalassa Etelä-Saimaalla Taipalsaarella Ruusin Turasalon nimisessä saaressa. Maalauksen löysi Timo Miettinen vuonna 1975. Lähellä samassa saaressa sijaitsevat myös Turasalon Linnavuori ja ilmeinen kivipöytä (alttari).


title: Ruusin Turasalon kalliomaalaus

text: Maalauskohta sijaitsee Ruusin Turasalon (saari) eteläosan länsilaidalla, länsilounaaseen aukeavassa kallioseinämässä. Kallioseinämä on jyrkkä, mutta hyvin lohkeillut. Maalauksen koko on noin 75×90 senttimetriä ja sijaitsee noin 5 metriä järven pinnasta, eli 80 metriä merenpinnan yläpuolella, ja 1,1 metriä alapuolella olevan terassin yläpuolella.


title: Ruusin Turasalon kalliomaalaus

text: Maalauksessa erottu vierekkäin hirvi ja ihminen, mutta ne ovat osittain harmaan jäkälän peitossa. Kallio on punaista, mikä vaikeuttaa kuvioiden hahmottamista. Lisäksi maalausjälki on puuroutunutta, joten yksityiskohdat ovat senkin takia epäselviä. Näistä kahden metrin päässä oikealla/vasemmalla on vielä yksi (lyhytkätinen) ihmishahmo, joka on lähes tuhoutunut. Tämän hahmon vieressä on laajalti punaväriä, josta erottuu linjoja, mutta ei mitään tunnistettava.


title: Ruusin Turasalon kalliomaalaus

text: Hirvi on maalattu ääriviivoin, ja sillä on suhteessa pieni vasemmalle katsova pää. Hirven jalat taipuvat erikoisesti alle. Hirven lähellä oleva nuolimainen hahmo on tulkittu ihmishahmoksi.


title: Ruusin Turasalon kalliomaalaus

text: Epävarman tiedon mukaan maalausta olisi vahingoitettu raaputtamalla sen päälle nimikirjaimet "EK". Maalausta olisi myös ammuttu luodikolla.


title: Ruusin Turasalon kalliomaalaus

text: Seuraavat kalliomaalaukset ovat lähellä tätä maalausta:


title: Russian Time

text: Russian Time on vuonna 2013 perustettu venäläinen autourheilutalli. Sen perustivat entinen venäläinen kilpa-autoilija ja manageri Igor Mazepa ja saksalaisen Motopark Academyn tallipäällikkö Timo Rumpfkeil. Vuoden 2014 alussa tallin perustaja Igor Mazepa menehtyi äkillisesti sairauteen. Talli teki yhteistyötä saksalaisen Motopark Academy-tallin kanssa, mutta Mazepan kuoleman jälkeen yhteistyö lopetettiin. Tallin johtajaksi palasi iSport -tallin perustaja Paul Jackson, joka huolehti kaudella 2014 Russian Time -tallin autoista. Nykyisin talli toimii yhteistyössä Virtuosi Racing -tallin kanssa.


title: Russian Time

text: Talli debytoi GP2-sarjassa korvaten iSport International -tallin, joka lopetti toimintansa välttääkseen ajautumista konkurssiin. Vuonna 2014 tallin oli tarkoitus osallistua myös GP3-sarjaan, mutta Igor Mazepan kuolema lopetti samalla yhteistyön Motopark Academyn kanssa ja näin ollen Hilmer Motorsport korvasi lopulta tallin.


title: Russian Time

text: Ensimmäisellä GP2-kaudellaan talli saavutti viisi voittoa, kolme paalupaikkaa ja viisi kilpailun nopeinta kierrosta. Tiimi voitti myös valmistajien mestaruuden. Vuonna 2014 talli otti kaksi voittoa kauden aikana sijoittuen tiimipisteissä viidenneksi.


title: Österreichische Bundesbahnen

text: Österreichische Bundesbahnen (ÖBB) on Itävallan kansallinen rautatieyhtiö. Yhtiön kotipaikka on Wien. ÖBB on "Bundesbahn Österreich" ("BBÖ") -rautatieyhtiön seuraaja. Rautatiejärjestelmä oli osa Deutsche Reichsbahnia Anschlussin aikana 1938–1945.


title: Hans Henrik von Liewen (vanhempi)

text: Hans Henrik von Liewen (vanhempi) (1664–1733) oli valtaneuvos ja vuodesta 1714 sotilasarvoltaan kenraaliluutnantti. Hän sai 1719 kreivin arvon. Hänet määrättiin 1710 Georg Lybeckerin apulaiseksi Suomeen. Hän suostutteli Kaarle XII:n palaamaan Turkista. Sen jälkeen hänet määrättiin Amiraliteettikollegion apulaiseksi.


title: Hans Henrik von Liewen (vanhempi)

text: Hänen poikansa oli Hans Henrik von Liewen (nuorempi).


title: Hans Henrik von Liewen (nuorempi)

text: Hans Henrik von Liewen (nuorempi) (1704–1781) oli valtaneuvos vuodesta 1769, valtamarsalkka vuodesta 1772. sotilasarvoltaan hän oli vuodesta 1756 kenraaliluutnantti. Hän oli Turun akatemian kansleri ja vuosina 1766–1772 Pommerin kenraalikuvernööri.


title: Hans Henrik von Liewen (nuorempi)

text: Hänen isänsä oli Hans Henrik von Liewen (vanhempi).


title: Urlus-säätiö

text: Urlus on suomalainen säätiö, kotipakkanaan Helsinki.


title: Urlus-säätiö

text: Tammikuun 25. päivänä 1951 vahvistetut säännöt määrittävät Urlus-säätiön tarkoituksen ja perustamisajankohdan.


title: Urlus-säätiö

text: Säätiön tarkoituksena on tukea maan ja etenkin Helsingin kaupungin liikuntakasvatus- ja urheiluelämää. Säätiö edistää myös maanpuolustuksellista ja maan itsenäisyyttä tukevaa muuta toimintaa. Helsingin erityisasemaa painottaen tuki voi kohdistua koko pääkaupunkiseudulle säätiön valtakunnallisuus samalla huomioon ottaen. Säätiö toteuttaa tarkoitustaan mm. myöntämällä avustuksia eri yhteisöille ja säätiön sääntöjen sekä hallituksen lähemmin määräämällä muulla tavalla.


title: Urlus-säätiö

text: Säätiön tuki keskittyy suomalaisen yhteiskunnan tulevaisuuden rakentamiseen. Painopistealueita ovat nuoriso, urheilu ja vapaaehtoinen maanpuolustus. Urheilussa säätiö tukee ensisijaisesti lasten ja nuorten suunnistusta, ampumaurheilua ja ampumahiihtoa. Nuorison tukemisessa uudeksi painopistealueeksi on lisäksi noussut lasten ja nuorten syrjäytymisen ennalta ehkäisy ja jo syrjäytyneiden auttaminen.


title: Urlus-säätiö

text: Säätiön omaisuuden peruspääoma on säädekirjassa mainittu 50 000 markkaa. Tällä ja pankkilainalla hankittiin Helsingin Suojeluskuntapiirin kiinteistö Pohjoiselta Hesperiankadulta. Tämä Helsingin Suojeluskuntatalo on edelleenkin säätiön toiminnan yksi keskeinen osa. Talossa on myös Helsingin Suojeluskuntapiirin perinnetila, jonka piirin historiaa ja perinteitä säätiö tukee.


title: Urlus-säätiö

text: Säätiön työtä edeltänyt osuuskunta perustettiin yhdessä yössä. Uhkana vuonna 1944 oli Helsingin Suojeluskuntapiirin omaisuuden pakkoluovutus silloiselle Neuvostoliitolle. Omaisuus säätiöitiin vuonna 1951.


title: Urlus-säätiö

text: Urlus-säätiö on jakanut viime aikoina avustuksia vuosittain yli miljoona euroa. Jakosumma kertyy säätiön vuokra-, arvopaperi- ja korkotuloista.


title: Las Fallas

text: Las Fallas on Espanjan Valencian kaupungissa maaliskuun puolivälissä järjestettävä karnevaali. Puusta ja vahamassasta valmistetut patsaat sytytetään tuleen juhlan viimeisenä yönä, San Josén päivänä 19. maaliskuuta. Patsaiden polttaminen sai alkunsa 1700-luvulla, kun puusepät keräsivät pajoihinsa kertyneen ylimääräisen romun kaduille poltettavaksi. Polttamiseen yhdistettiin vuosien saatossa taiteellista näkökulmaa ja yhteiskunnallista satiiria. Juhlan aikana kaupungin kaduille tuodaan taidokkaasti työstettyjä patsaita, jotka viestittivät yhteiskunnallista tyytymättömyyttä. Karnevaalin nimi tulee espanjan kielen sanasta "falla", epäonnistuminen.


title: Greta Westerholm

text: Greta Helena Maria Westerholm (1. elokuuta 1886 Lemland – 16. tammikuuta 1971 Turku) oli suomalainen ruotsin kielellä kirjoittanut kirjailija.


title: Greta Westerholm

text: Greta Westerholmin vanhemmat olivat taidemaalari Victor Westerholm ja Hilma Gustava Ålander.


title: Pyrstötulkku

text: Pyrstötulkku ("Carpodacus sibiricus") on peippojen heimoon kuuluva varpuslintu.


title: Pyrstötulkku

text: Pyrstötulkkuja elää Siperiassa ja Itä-Aasiassa. Lajin kokonaispopulaatiota ei ole arvioitu, mutta laji on luokiteltu elinvoimaiseksi. Euroopassa lajia ei ole havaittu luonnonvaraisena, vaan kaikki havainnot koskenevat häkkikarkulaisia.


title: Suomen Lyseoiden Urheilijat

text: Suomen Lyseoiden Urheilijat oli vuonna 1899 Ivar Wilskmanin perustama Suomen ensimmäinen koulu-urheilujärjestö. SLU:n toiminta lakkasi 1926, kun perustettiin Suomen Oppikoulujen Urheiluliitto, SOU. Työtä koululiikunnan hyväksi jatkaa nykyisin Koululiikuntaliitto, johon SOU sulautui 1973.


title: Suomen Lyseoiden Urheilijat

text: Yhdistykseen kuului lukuisia haaraosastoja Suomen oppikouluista, ja ne harrastivat moninaista urheilutoimintaa sekä keskinäisissä kilpailuissaan että eri lajiliittojen parissa. Viipurin SLU selviytyi muun muassa jääpallon SM-loppuotteluun kaudella 1912. Vielä samana vuonna joukkueen jäsenet perustivat jääpallossa erinomaisesti menestyneen Sudet -seuran.


title: Aarni Penttilä

text: Aarni Emanuel Penttilä (vuoteen 1919 Hildén; 5. elokuuta 1899 Raahe – 25. elokuuta 1971 Helsinki) oli suomalainen kielitieteilijä (fennisti), joka palveli 30 vuotta suomen kielen professorina Jyväskylän kasvatusopillisessa korkeakoulussa.


title: Aarni Penttilä

text: Aarni Penttilän vanhemmat olivat kansakoulujen ylitarkastaja Konrad Hildén ja Anna Maria Elisabet Fagergren. Hän syntyi Raahessa ja tuli ylioppilaaksi Helsingin Suomalaisesta normaalilyseosta vuonna 1918. Hän suoritti maisterintutkintonsa Helsingin yliopistossa (1922), jatkoi opintojaan Turun yliopistossa ja väitteli siellä tohtoriksi vuonna 1927. Väitöskirjassaan " Suomen ja sen lähimpien sukukielten painotusoppia" hän sovelsi uraauurtavalla tavalla hahmopsykologian ajatuksia, joihin hän oli tutustunut Eino Kailan kautta. Väitös avasi psykolingvistisiä ja sosiolingvistisiä näköaloja suomen kielen tutkimukseen. Penttilä tutki myös varhaisen kirjakielen historiaa.


title: Aarni Penttilä

text: Penttilä hoiti Helsingin yliopistossa suomen kielen dosentuuria vuosina 1931–1945 ja osallistui Nykysuomen sanakirjan toimitustyöhön. Hän otti Jyväskylästä vastaan suomen kielen professuurin ja hoiti sitä vuodet 1936–1966; hän toimi myös Jyväskylän kasvatusopillisen korkeakoulun vararehtorina ja rehtorina (1940–1962). Hänen tunnetuin teoksensa lienee "Suomen kielioppi" (1957).


title: Aarni Penttilä

text: Aarni Penttilä avioitui vuonna 1924 opettaja Kyllikki Islea Kielon (1901–1982) kanssa; perheeseen syntyi kaksi lasta. Aarni Penttilän veli oli Helsingin kauppakorkeakoulun englannin kielen apulaisprofessori Erkki Penttilä (1908–2003).


title: Aarni Penttilä

text: Penttilän kuoleman jälkeen hänen laaja kirjastonsa myytiin Uumajan yliopiston kirjastolle, jossa se on tutkijoiden käytössä.


title: Tero Varjoranta

text: Tero Varjoranta (s. 15. tammikuuta 1957) oli suomalainen Kansainvälisen atomienergiajärjestö IAEA:n apulaispääjohtaja. Hänet nimitettiin tehtävään maaliskuussa 2013 ja hän aloitti siinä saman vuoden lokakuussa. Hän erosi tehtävästä toukokuussa 2018. Syytä ei julkistettu.


title: Tero Varjoranta

text: Varjorannan ero IAEA:sta tapahtui yllättäen kolme päivää sen jälkeen kun Yhdysvallat oli ilmoittanut irtautuvansa Iranin ydinsopimuksesta.


title: Tero Varjoranta

text: Aiemmin Varjoranta työskenteli Säteilyturvakeskuksen pääjohtajana helmikuusta 2012 lähtien. Hän työskenteli Säteilyturvakeskuksen palveluksessa vuodesta 1981 ja on toiminut IAEA:ssa erilaisissa asiantuntijatehtävissä 1990-luvun alusta lähtien.


title: Tero Varjoranta

text: Koulutukseltaan Varjoranta on filosofian lisensiaatti.


title: Virachola perse

text: Virachola perse on sinisiipisiin kuuluva perhoslaji. Sen siipiväli on 36–40 millimetriä. Lajin toukka elää "Randia dumetorum" -matarakasvilla.


title: Jelena Mirošina

text: Jelena Mirošina (; 5. kesäkuuta 1974 Moskova – 18. joulukuuta 1995 Moskova) oli venäläinen uimahyppääjä. Hän sai yhdistyneen joukkueen edustajana hopeaa naisten 10 metrin kerroshypyissä vuoden 1992 kesäolympialaisissa Barcelonassa. Hän oli aiemmin sijoittunut siinä Neuvostoliiton kilpailijana kuudenneksi vuoden 1988 kesäolympialaisissa Soulissa.


title: Jelena Mirošina

text: Mirošina lopetti kilpailemisen vuoden 1993 Venäjän-mestaruuskilpailujen jälkeen. Hän meni naimisiin ja oli raskaana kuollessaan 21-vuotiaana. Hän ilmeisesti putosi asuntonsa ikkunasta, mutta kuolinolosuhteet olivat epäselvät, ja asiasta käynnistettiin myös rikostutkinta.


title: Vilho Lihtonen

text: Vilho Kustaa Lihtonen (3. heinäkuuta 1889 Lohja – 19. lokakuuta 1956 Helsinki) oli suomalainen metsätieteilijä. Hän oli Metsähallituksen arvioimisosaston päällikkö 1937–1953, Helsingin yliopiston metsänarvioinnin professori vuodesta 1953. Hän kehitti valtakunnallista laajojen alueiden metsätalouden organisointia varten niin sanotun tuottohakkauslaskelmamenetelmän.


title: Nikolai Orlov

text: Nikolai Orlov () voi tarkoittaa seuraavia henkilöitä:


title: A. W. Liljeberg

text: Anders Wilhelm (A. W.) Liljeberg (28. elokuuta 1883 Porvoon maalaiskunta – 2. kesäkuuta 1961 Helsinki) oli suomalainen insinööri. Hän sai vuorineuvoksen arvon 1950. Hän perusti 1936 yrityksen A. W. Liljeberg Oy, joka erikoistui teollisuusrakentamiseen ja oli merkittävimpiä alallaan. Yritys toimi Liljebergin kuoltua perheyrityksenä mutta sen liiketoiminta siirtyi 1968 Perusyhtymä Oy:n ja myöhemmin Partekin omistukseen. Itse A. W. Liljebergin nimellä toiminut yritys siirtyi kivenjalostukseen ja sen osti 2001 Tulikivi Oyj.


title: Buirjärvi

text: Buirjärvi (, ) on noin 609 neliökilometrin laajuinen järvi Mongolian ja Kiinan rajalla. Suurin osa järvestä on Mongolian puolella. Järvi on noin 50 metriä syvä ja sen ympäristö on pääasiassa ruohikkoa.


title: Buirjärvi

text: Buirjärven laskujoki Orshun johtaa pohjoiseen ja laskee Kiinan puolella Hulunjärveen.


title: Kaksi lippua Broadwaylle

text: Kaksi lippua Broadwaylle () on James V. Kernin ohjaama yhdysvaltalainen Technicolor-menetelmällä kuvattu komediallinen elokuvamusikaali, jonka pääosissa ovat Tony Martin ja Janet Leigh. Muissa osissa ovat muun muassa Gloria DeHaven, Eddie Bracken ja Ann Miller. RKO Radio Pictures toimi elokuvan tuotantoyhtiönä ja jakelijana. Busby Berkely toimi elokuvan koreografina.


title: Kaksi lippua Broadwaylle

text: "Kaksi lippua Broadwaylle" sai ensi-iltansa Yhdysvalloissa 20. marraskuuta 1951. Suomessa elokuva tuli teattereihin 30. toukokuuta 1952. "Kaksi lippua Broadwaylle" oli taloudellinen menestys. Musikaalin äänittäjä John Aalberg oli ehdolla parhaan äänityksen Oscar-palkintoon vuonna 1952.


title: Kaksi lippua Broadwaylle

text: Kahden herkkukaupan omistajan roolia (Charles Dalen näyttelemä Leo ja Joe Smithin näyttelemä Harry) alun perin tarjottiin Stan Laurelille ja Oliver Hardylle, jotka joutuivat kieltäytymään rooleista Laurelin sairastelun takia. Warner Brothers julkaisi elokuvan DVD:llä 2. syyskuuta 2011.


title: Aston Martin One-77

text: Aston Martin One-77 on kaksiovinen coupé, jota valmisti Aston Martin. Auto esiteltiin ensimmäisen kerran vuoden 2008 Paris Motor Show’ssa. Autoja valmistettiin vain 77 kappaletta. Autossa on 7,3l V12 -moottori, joka antaa 750Hv. Auto maksoi 1 338 000 euroa.


title: Aston Martin One-77

text: Ennen auton julkistusta Paris Motor Show’ssa useita tietoja autosta oli vuotanut julkisuuteen. Auton teknisiä tietoja ei kuitenkaan julkistettu ennen vuoden 2009 Geneva Motor Show’ta.


title: Aston Martin One-77

text: One-77:ssa on kokonaan hiilikuituinen runko, käsin valmistettu alumiininen kori ja 7.3l V12 -moottori, joka tuottaa 750 Hv, 560 Kw.


title: Aston Martin One-77

text: Auton huippunopeuden sanottiin olevan 320 km/h, mutta todellisuudessa se oli 354 km/h. Auto kiihtyy nollasta sadan kilometrin tuntinopeuteen noin 3,5 sekunnissa.


title: Aston Martin One-77

text: Aston Martin One-77 on saanut lukuisia kansainvälisesti arvostettuja muotoilun palkintoja.


title: Lintuinvuoren kalliomaalaus

text: Lintuinvuoren kalliomaalaus sijaitsee Taipalsaarella Etelä-Karjalassa Etelä-Saimaan Koneenselän koillisrannalla Lintuinvuoressa. Maalattu alue on noin leveydeltään 1,5 metriä, mutta on jo sään haalistama. Kallion on komea ja sen juurella on noin 10 metriä korkea sileäkallio, joka putoaa veteen. Sopivassa valaistuksessa kallioon muodostuu varjoista ihmispään hahmo (valokuva ).


title: Lintuinvuoren kalliomaalaus

text: Maalauksen löytäjät olivat Kaarlo Katiskoski ja Teemu Mökkönen vuonna 1997 tai 1998 .


title: Lintuinvuoren kalliomaalaus

text: Sijaitsee eteläisen Saimaan Koneenselän koillisrannalla, länsilounaaseen katsovassa kallioseinämässä noin 4 metrin korkeudella eli 81,10 metriä merenpinnan yläpuolella. Maalausalue on kooltaan noin 1×1,5 metriä.


title: Lintuinvuoren kalliomaalaus

text: Maalaukset ovat haalistuneet ja kuvioita on jäkälän alta vaikea erottaa ja hahmottaa. Monet ovat havainneet ihmishahmon, joka on noin 30 senttimetriä pitkä. Havainto on kuitenkin heikko. Vaakasuorassa näyttää olevan rinnakkaisia pystysuoria vetoja, joista osa muistuttaa ihmishahmoja. Vasemmanpuoleisin kuvio muistuttaa ihmistä eniten. Oikealla reunalla on pystysuuntainen väkäistä esittävä kuvio ja sen vieressä punaväriläiskä ja ehkä adorantti ihmishahmo.


title: Lintuinvuoren kalliomaalaus

text: Seuraavat kalliomaalaukset ovat lähellä tätä maalausta:


title: Finn Hudson

text: Finn Hudson on kuvitteellinen televisiohahmo sarjassa "Glee", joka yhdistelee draamaa, komediaa ja musikaalia. Sarjaa esittää Yhdysvalloissa televisiokanava FOX ja Suomessa Sub. Hahmoa näytteli edesmennyt Cory Monteith, joka esiintyi sarjassa sen pilottijaksosta lähtien. Finnin hahmon kehittivät "Gleen" luojat Ryan Murphy, Brad Falchuk ja Ian Brennan. Hän on valmistunut opiskelija William McKinley -koulusta ja Uusien Tuulien toinen entisistä kapteeneista sekä koulun entinen pelinrakentaja.


title: Finn Hudson

text:
Finn Hudson esitellään McKinleyn amerikkalaisen jalkapallon suosittuna pelinrakentajana. Hän liittyy aluksi glee-klubiin, koska klubin johtaja Will Schuester kiristää häntä tekemään niin jäätyään kiinni marihuanan hallussapidosta, vaikka todellisuudessa Will itse oli laittanut marihuanaa Finnin kaappiin saadakseen tämän mukaan klubiin. Finn kuitenkin huomaa pian, että todella nauttii olostaan glee-klubissa.
Finn saa selville, että hänen tyttöystävänsä Quinn Fabray on raskaana luullessaan, että hän on vauvan isä, vaikka todellisuudessa vauva on Finnin joukkuekaverin, Puckin. Finn ei joudu pelkästään käsittelemään hänen tyttöystävänsä raskautta, vaan myös selvittämään kasvavia tunteitaan Rachel Berryä kohtaan. Myöhemmin Quinn kertoo Finnille, että vauva ei ole hänen, mikä johtaa parin eroon. Rachel olettaa seurustelevansa nyt Finnin kanssa, mutta Finn kertoo ettei halua vielä seurustella hänen kanssaan.
Rachel alkaa pian seurustelemaan toisen kisakuoron johtajan, Jessie St. Jamesin kanssa, joka aiheuttaa Finnin mustasukkaiseksi ja täten yrittää voittaa Rachelin takaisin. Finn kertoo Rachelille, että rakastaa häntä, ja he alkavat seurustella. Kausi päättyy Finnin ja muiden klubin jäsenien häviöön alueellisissa "Vocal Adrenalinelle".


title: Finn Hudson

text:
Kouluvuoden alussa, Finn on edelleen parisuhteessa Rachelin kanssa, ja löytää pian itsensä taistelemassa uuden oppilaan Sam Evansin kanssa siitä, kuka tulee olemaan jalkapallojoukkueen uusi pelinrakentaja. Tämä asettaa hänet valitsemaan Kurtin puolustamisen kiusaajilta ja rauhan pitämisen joukkueessan välillä. Hän ei pysty taistelemaan kiusaajia vastaan, ja valitsee joukkueen rauhan pitämisen, mutta kun Finnin ja Kurtin vanhemmat vihdoin menevät naimisiin, hän tajuaa tehneensä virheen ja tanssii hitaita yhdessä uuden velipuolensa kanssa. Finnin suhde Racheliin on testissä, kun Rachel saa selville, että Finn menetti neitsyytensä Santanalle ja valehteli tapahtuneesta. He lupaavat yhdessä, etteivät enää ikinä valehtele toisilleen, mikä pakottaa Rachelin paljastamaan säätönsä Puckin kanssa. Järkyttyneenä siitä, että hänen toinen tyttöystävistään on jo pettänyt häntä yhdessä parhaan ystävänsä kanssa, Finn päättää erota Rachelistä joka järkyttyy ja yrittää muuttaa hänen mielensä, siinä kuitenkaan onnistumatta
Quinn suutelee Finniä ja kertoo tälle nähneensä tänään sen pojan jota joskus rakasti.Finn perustaa pusukopin, että saisi kerättyä rahaa glee-klubille, mutta Quinnin suudellessa häntä hän näkee ilotulituksia. Pari alkaa seurustella salaa, mutta Finn on mustasukkainen kun Quinn seurustelee Samin kanssa. Myöhemmin Sam jättää Quinnin kuultuaan totuuden tästä. Finn ja Quinn alkavat seurustella, mutta vielä salaa Rachelin vuoksi, mutta myöhemmin Quinn raivoaa Rachelille että tämä ei koskaan tule saamaan Finniä ja että tämä on odotuksineen niin raivostuttava. Rachel juoksee itkien paikalta ja kirjoittaa laulun tuskastaan jonka avulla Uudet Tuulet voittavat alueellisissa. Myöhemmin Finn tulee mustasukkaiseksi, kun Rachel alkaa näyttää kiinnostustaan hänen exäänsä, Jessieen joka on saapunut takaisin kaupunkiin. Tanssiaisissa Finn nälviikin Jesseä ja hyökkää tämän päälle koska tämä suutelee Rachelia joka näyttää onnelliselta. Hän lyö Jesseä jonka seurauksena heidät heitetään tanssiaisista ulos ja Quinn syyttää tapahtuneesta Rachelia ja läimäyttää tätä, pyytäen kuitenkin anteeksi. Quinn alkaa kyseenalaistaa Finnin rakkautta, ja Suen siskon hautajaisissa Finn tajuaa, että hänellä on silti niin paljon tunteita Racheliä kohtaan ja rakastaa tätä enemmän kuin mitään muuta, ja että hänen yhteytensä Racheliin on niin vahva ja eroaa Quinnistä sanoen että hän luuli voivansa korjata heidän suhteensa,mutta ei voi
New Yorkissa, valtakunnallisten aikaan, Finn yrittää palata yhteen Rachelin kanssa. Rachel ajaa Finnin ajatukset alas tietäen, että valmistumisensa jälkeen hän palaa Broadwaylle jatkamaan uraansa. Mutta spontaanin suudelman jälkeen viimeisen numeron aikana, he molemmat tajuavat, etteivät voi kieltää rakkauttaan.


title: Finn Hudson

text:
Seniorivuoden alkaessa, Finn on iloinen palattuaan yhteen Rachelin kanssa, mutta epävarma omasta tulevaisuudestaan. Finn saa mahdollisuuden päästä jalkapallouralle, kun kouluun tulee Ohion osavaltionyliopiston värvääjä. Myöhemmin käy kuitenkin ilmi, että koulu on kiinnostunut vain Finnin joukkuekaverista Shanesta. Hän jatkaa etsintäänsä, ja haluaa lopulta liittyä armeijaan isänsä tapaan. Finn saa kuitenkin selville, ettei hänen isänsä kuollutkaan sodassa - kuten hän oli kuvitellut - vaan huumeiden yliannostukseen, ja luopuu ajatuksesta. Alakuloinen Finn on liikuttunut Rachelin huolenpidosta, ja kosii häntä. He päättävät mennä naimisiin heti, mutta kun morsiusneito Quinn joutuu auto-onnettomuuteen, tapahtuma perutaan.
Finn, vieläkin epävarmana tulevaisuudestaan, menee koulun opinto-ohjaajan puheille, josta hän saa pinon yliopistoesitteitä. Myöhemmin hän ilmoittaa Rachelille, että on hakenut New Yorkissa toimivaan Actors Studioon. Finn saa kuitenkin hylkäyskirjeen koululta pian sen jälkeen, kun Uudet Tuulet voittavat valtakunnalliset kisat.
Valmistumisen jälkeen, Finn ja Rachel ovat ajamassa heidän uudelleenjärjestettyihin häihin, kun Finn pysähtyy rautatieasemalla. Hän kertoo, että eroaa Rachelin kanssa, eikä ole tulossa hänen mukaansa New Yorkiin, koska aikoo sittenkin liittyä armeijaan ja haluaa Rachelin seuraavan unelmaansa ja että hän on itkenyt monet itkut koska ei halua Rachelin jäävän ja jumittuvan toiseksi vuodeksi Ohioon. Annettuaan jäähyväisensä, Finn laittaa Rachelin seuraavalla junalla kohti New Yorkia.


title: Finn Hudson

text: Ensimmäisen kerran Finn esittäytyy jaksossa Make Over jossa hän palaa Rachelin luokse, mutta tyrmistyy löydettyään tämän luota toisen miehen. Selviää että Finn erotettiin armeijasta kun tämä ampui vahingossa itseään jalkaan puhdistaessaan kivääriään ja halusi palata Rachelin luo. Finn on murtunut nähtyään kemian Rachelin ja Brodyn välillä ja lähtee. Rachel myöhemmin jättää Finnin kun tämä livahtaa takaisin Ohioon sanomatta jäähyväisiä ja kertoo kuinka tämä vihasi Finniä kun tämä laittoi hänet junaan ja jätti hänet, mutta kun hän pääsi New Yorkiin hän tajusi kuinka Finnin täytyi rakastaa häntä ja kuinka vaikeaa sen on täytynyt olla ja hän tajusi että näin on miltä mies näyttää ja kuinka mies rakastaa, mutta se että Finn ei ottanut minkäänlaista yhteyttä häneen neljään kuukauteen, ja nyt häipyi sanomatta sanaakaan, se sattuu ja se ei ole mies joka niin tekee. Finn sanoo Rachelille halunneensa antaa hänelle tämän vapauden, mistä Rachel kimmastuu ja sanoo että ei tarvitse häntä antamaan hänelle vapautta koska hän on aikuinen nainen joka tekee päätöksensä itse. Finn sanoo Brodyn olevan kaikkea mitä hän itse ei ole. Parempi laulaja,Broadway tasoa ja hänen ruumiinrakenteessaan on paljon enemmän lihasta ja kuka hän on hänen rinnallaan? Mies joka hädin tuskin valmistui ja mies jonka elämällä ei ole mitään tarjoitusperää.


title: Finn Hudson

text: Rachel jättää Finnin joka murtuu. Finn myöhemmin raivoaa Rachelille kun tämä tulee takaisin Ohioon Grease esitykseen ja näkee tämä itkevän. Hän murtuneena tajuaa, että Rachel itkee Brodyn vuoksi, ja kertoo, että on parempi, jos he eivät ole enää missään yhteyksissä, mihin Rachel suostuu.


title: Finn Hudson

text: Finn jatkaa töitään uusien tuulien ohjaajana Willin ollessa poissa. Hän myöhemmin vahingossa suutelee Willin kihlattua Emmaa ja järkyttyy. Hän kertoo häissä Rachelille asiasta joka järkyttyy. Heidän välinsä lämpenevät häissä ja he päätyvät sänkyyn. Myöhemmin Santana soittaa Finnille ja kertoo Brodysta ja Finn lähteekin New Yorkiin ja tappelee Brodyn kanssa ja käskee tämä jättämään hänen tuleva vaimonsa rauhaan.


title: Finn Hudson

text: Finn päättää hakea collegeen ja tajuaa haluavansa tulla opettajaksi. Kaudella 5 Finn kuolee.


title: Elli Nurminen

text: Elli Helena Nurminen (19. tammikuuta 1899 Lempäälä – 26. kesäkuuta 1987 Helsinki) oli toiminnanjohtaja, kansanedustaja ja sosiaalineuvos.


title: Elli Nurminen

text: Ammattiura: kaivertajana Tampereella 1921–1926, Sosialidemokraattisen raittiusliiton lastentyön ohjaaja 1929–1931, Sosialidemokraattisen naisliiton kotitalouden neuvonta- ja valistustyön johtaja ja luennoitsija 1931–1953, Kotineuvontaliiton toiminnanjohtaja ja luennoitsija 1958–1969


title: Elli Nurminen

text:
Vanhemmat: kirvesmies Juho Jaakko Jakobsson, Matilda Plym
Puoliso: Uuno Ilmari Nurminen 1926 –


title: Elli Nurminen

text:
Sosialidemokraattinen eduskuntaryhmä 01.12.1941 – 03.11.1944, 06.04.1945 – 21.07.1958
Kansanedustajana : 01.12.1941 – 03.11.1944


title: Elli Nurminen

text:
Valtiolliset luottamustehtävät:
presidentin valitsijamies 1950, 1956, Valtion elokuvalautakunta, Kotimaisen tuotannon valtuuskunta


title: Elli Nurminen

text: Helsingin kaupunginvaltuustososiaalineuvos 1969 .


title: Elli Nurminen

text: Työläiskotitaustansa vaikutuksesta Elli Nurmi liittyi 18-vuotiaana veljessodan naiskaartiin.


title: Elli Nurminen

text:
Elli Nurmi osallistui nuorena työläisjärjestöaktiivina Vallilan Sos-Dem naisliiton toimintaan ja nimitettiin sittemmin myös valtakunnallisen Sos-Dem naisliiton varapuheenjohtajaksi. Järjestössä toimiessaan, hän solmi läpi elämän kestäviä, hyviä ystävyyssuhteita. Hän sai myös runsaasti edustustehtäviä ja toimi mm. Sos-Dem naisliiton edustajana Sos.-dem. Puolueneuvostossa. Hän oli mukana myös liiton kotitaloustoiminnassa eri tehtävissä.
Elli Nurminen oli edustamassa naisliittoa Maailman rauhankongressissa 10–17. 7.1965.


title: Ingeborg Liljeblad

text: Ingeborg Liljeblad-Funtek (17. lokakuuta 1887 Helsinki – 28. helmikuuta 1942) oli laulajatar, äänialaltaan altto. Hän esiintyi Mannheimin hovioopperassa 1911–1913, Hampurin oopperassa 1913–1914 ja toimi vuodesta 1927 Helsingin konservatorion laulunopettajana.


title: Ingeborg Liljeblad

text: Hänen puolisonsa oli vuodesta 1928 Leo Funtek ja äitinsä laulajatar Elise Hellberg (1861–1927).


title: Ilmari Raekallio

text: Ilmari Johannes Raekallio (17. toukokuuta 1896 – 10. lokakuuta 1952) oli suomalainen toimittaja, taidemaalari, säveltäjä ja sanoittaja. Raekallio oli toimittajana sanomalehti Karjalassa.


title: Valtiosta

text: Valtiosta tai "Valtio" () on Ciceron kirjoittama filosofinen teos, jossa hän käsittelee erilaisia valtiomuotoja ja esittää näkemyksensä ihanteellisesta valtiosta. Teoksen teksti on suurelta osin kadonnut; sen parhaiten säilynyt osa tunnetaan nimellä "Scipion unennäkö" ("Somnium Scipionis").


title: Valtiosta

text: Cicero kirjoitti teoksen vuosien 54 ja 51 eaa. välisenä aikana. Tuolloin hän toimi oikeuspuhujana. Hieman aiemmin hän oli kirjoittanut ensimmäisen dialogimuotoisen teoksensa "Puhujasta", joka oli valmistunut vuonna 55 eaa.


title: Valtiosta

text: Teos vertautuu nimeään myöten Platonin teokseen "Valtio", jota Cicero käytti esikuvanaan. Hänen versionsa valtioutopiasta on kuitenkin sovellettu Rooman valtakunnan todellisuuteen. Teoksen kirjoitusaikana valta oli siirtynyt Julius Caesarin, Crassuksen ja Pompeiuksen muodostamalle triumviraatille, ja teos on eräänlainen vastaus tälle kehitykselle, joka ei miellyttänyt Ciceroa.


title: Valtiosta

text: Ciceron teos oli poliittisesti kiistanalainen: valitessaan filosofisen dialogin muodon Cicero vältti nimeämästä poliittisia vastustajiaan suoraan, ja hyödyntäessään varhaisempaan aikaan sijoitettuja puhujia hän saattoi laittaa näiden suihin erilaisia mielipiteitä ilman, että joutuisi itse syytetyksi niistä. Teos oli kuitenkin omistettu Ciceron veljelle Quintukselle, ja näin Cicero pystyi esipuheessa käsittelemään lyhyesti myös ajankohtaisia asioita.


title: Valtiosta

text: Myöhemmin Cicero pyrki kirjoittamaan ihannevaltiolleen lait teoksessaan "Laeista" ("De legibus"). Sen esikuvana toimi vastaavasti Platonin "Lait".


title: Valtiosta

text: Suuri osa teoksesta on kadonnut myöhemmän antiikin tai keskiajan kuluessa. Varsinkin kirjoista IV ja V on säilynyt vain lyhyitä katkelmia, ja muistakin kirjoista puuttuu joitakin osia. Kirjasta VI on säilynyt lähes pelkästään osa, joka tunnetaan nimellä "Scipion unennäkö". Se on säilynyt osana uusplatonilaisen filosofi Macrobiuksen siitä tekemää kommentaaria. Se oli pitkään lähes ainoa tunnettu osa teoksesta, joka oli säilynyt läpi keskiajan.


title: Valtiosta

text: Suurin osa muusta tunnetusta tekstistä paljastui vuonna 1819, kun kardinaali Angelo Mai löysi sen Vatikaanin kirjastosta eräästä palimpsestista (Vaticanus Latinus 5757) eli uudelleenkäytetystä pergamenttikirjasta. Kyseessä oli kirkkoisä Augustinuksen teoksen "Selityksiä psalmeihin" käsikirjoitus, joka oli kirjoitettu 600-luvulla Ciceron teoksen 300-luvulta peräisin olevan käsikirjoituksen päälle, kun vanha teksti oli raavittu pois. Alkuperäinen teksti oli kuitenkin vielä luettavissa. Palimpsesti sisälsi noin 2/3 teoksen kirjasta I, noin puolet kirjasta II, sekä pienempiä osia muista kirjoista. Main tekemä löytö oli ensimmäisiä merkittäviä palimpsesteista tehtyjä antiikin tekstien löytöjä. Teksti julkaistiin vuonna 1822, ja palimpsestista julkaistiin näköispainos vuonna 1934.


title: Valtiosta

text: Edellä mainittujen lisäksi teoksen tekstin osia on säilynyt muiden antiikin aikaisten kirjailijoiden tekemien lainausten kautta. Katkelmia tunnetaan ennen kaikkea Augustinukselta ja Nonius Marcellukselta. Augustinus hyödynsi teosta paljon kirjoittaessaan omaa "Jumalan valtiotaan".


title: Valtiosta

text: Ciceron teos on muodoltaan dialogi eli keskustelu. Se on sijoitettu vuoteen 129 eaa. ja esitetään käydyksi Scipion maatilalla kolmen peräkkäisen päivän aikana. Cicero hyödyntää teoksessa useita tyylejä: filosofista argumentointia, historiankerrontaa, retorista tyyliä ja puheita.


title: Valtiosta

text: Dialogissa keskustelee yhdeksän henkilöä: neljä vanhempaa ja neljä nuorempaa miestä sekä päähenkilö Scipio. Keskustelijat ovat:Cicero ei ollut itse keskustelijoiden joukossa.


title: Valtiosta

text: Teos koostuu yhteensä kuudesta kirjasta niin, että kunkin päivän keskustelulle on varattu kaksi kirjaa. Jokaisen kirjan alussa on eräänlainen johdanto-osuus, jonka jälkeen käsitellään jotain valtioon liittyvää aihetta.


title: Valtiosta

text: Cicero analysoi teoksessa erilaisia valtiomuotoja ja hyvän valtion ominaisuuksia. Rooman tasavallan aikainen valtiomuoto todetaan kaikkein parhaaksi valtiomuodoksi. Cicero pyrkii näin tarjoamaan filosofisia perusteluja vallitsevalle valtiomuodolle. Hän argumentoi sen puolesta, että Rooma on kehittynyt jatkuvasti yhä paremmaksi tasavallaksi. Tasavalta on valtiomuodoista paras, koska se on sekoitettu valtiomuoto, joka yhdistelee aineksia monarkiasta, aristokratiasta ja demokratiasta oikeissa suhteissa.


title: Valtiosta

text: Näin Cicero tuo teoksessa ilmi uskonsa perinteiseen hallintomalliin. Hänen mukaansa hallitsevan luokan tulisi ohjata sekä valtiota että kansalaisten enemmistöä. Cicero katsoi, että (aristokraattisten) hyveiden ja menestyksekkään hallinnon välillä on kiinteä yhteys, ja korostaa jatkuvasti hyveiden merkitystä haluamansa valtiomuodon säilyttämisessä samalla kun ilmaisee huolensa aristokraattien moraalisesta rappiosta. Cicero käsittelee myös valtiomiehen tehtäviä ja luonnollisen lain käsitettä.


title: Valtiosta

text: Kirja I on sisältänyt päähenkilöiden keskustelun heidän oman aikansa poliittisesta tilanteesta. Kirjassa kuvataan myös koko teoksen teemat sekä esitetään huomioita koskien valtiomuotojen teoriaa. Kirja on säilynyt laajasti, mutta siinä on useita aukkokohtia. Säilynyt teksti on jaettu 71 lukuun.


title: Valtiosta

text: Kirja sisältää Ciceron tunnetun valtion määritelmän:


title: Valtiosta

text: Kirja II on sisältänyt esityksen Rooman historiasta ja sen valtiomuodon kehityksestä. Myös kirja II on säilynyt laajasti, mutta se alkaa kesken ja siinä on laajoja aukkoja. Säilynyt teksti on jaettu 70 lukuun.


title: Valtiosta

text: Kirja III on tutkinut oikeudenmukaisuuden merkitystä hallinnolle sekä erityyppisiä valtiomuotoja. Kirja on säilynyt vielä edellisiä katkelmallisempana. Siitä puuttuu alkuosa sekä laajoja osia sen keskeltä. Säilyneitä lukuja on 27, kun lukuja on ollut ainakin 48.


title: Valtiosta

text: Kirja IV on käsitellyt kasvatusta ja koulutusta. Kirja on kadonnut lähes kokonaan; siitä on säilynyt vain kolme katkelmaa luvuista 2, 3 ja 4.


title: Valtiosta

text: Kirjassa V on keskusteltu ihanteellisen poliittiseen toimintaan osallistuvan kansalaisen ominaisuuksista. Myös kirja V on kadonnut lähes kokonaan; siitä on säilynyt vain neljä katkelmaa luvuista 3, 5, 6 ja 7.


title: Valtiosta

text: Kirjasta VI on säilynyt vain vähän lukuun ottamatta koko teoksen tunnetuinta osaa "Scipion unennäkö", joka päättää koko teoksen. Siinä Scipio kertoo näkemästään unesta, joka muistuttaa Platonin "Valtion" loppumyyttiä, Er-myyttiä. Säilynyt teksti on jaettu 21 lukuun.


title: Scipion unennäkö

text: Scipion unennäkö (, "Scipion uni") on ainoa tunnettu osa Ciceron "Valtiosta"-teoksen kirjasta VI, ja se oli pitkään myös ainoa tunnettu osa koko teoksesta. Se kertoo Scipio Africanus nuoremman näkemästä unesta, joka käsittelee sielun kohtaloa ja kosmologiaa.


title: Scipion unennäkö

text:
"Scipion unennäkö" on merkittävimpiä säilyneitä osia Ciceron vuosien 54 ja 51 eaa. välillä kirjoittamasta poliittista filosofiaa käsittelevästä teoksesta "Valtiosta" ("De re publica"). "Scipion unennäkö" jäljittelee Platonin teoksille tyypillisiä loppumyyttejä. Siinä missä koko Ciceron "Valtiosta" käytti esikuvanaan Platonin "Valtiota", myös "Scipion unennäkö" perustuu Platonin teoksensa lopussa esittämään Er-myyttiin.
"Scipion unennäön" teksti oli pitkään lähes ainoa tunnettu osa "Valtiosta"-teoksesta, joka oli selvinnyt läpi keskiajan. Siksi teksti on usein julkaistu erillisenä tai yhdessä Ciceron muiden lyhyiden teosten kanssa. "Scipion unennäkö" on säilynyt osana Macrobiuksen siitä tekemää kommentaaria. Macrobius ja hänen lukijansa keskiajalla ja renessanssin aikana olivat kiinnostuneita lähinnä tekstikohdan tähtitiedettä ja astrologiaa käsittelevästä osasta. Joku Macrobiuksen teoksen kopioijista oli liittänyt "Scipion unennäön" tekstin teoksen loppuun, mutta tämä teksti vaikuttaa olevan huonompilaatuinen versio kuin se, johon Macrobius itse oli perustanut teoksensa.


title: Scipion unennäkö

text: Macrobius oletti omassa kommentaarissaan Klaudios Ptolemaioksen maailmankuvan. Boëthius tunsi Macrobiuksen kommentaarin ja sai siitä paljon vaikutteita teokseensa "Filosofian lohdutus". Sen arvostus kosmologisena kuvauksena säilyi läpi keskiajan. Chrétien de Troyes ja Geoffrey Chaucer viittasivat teokseen ja sen kosmos toimi mallina Danten "Jumalaisen näytelmän" kuvaukselle taivaasta ja helvetistä.


title: Scipion unennäkö

text: W. A. Mozart kirjoitti viisitoistavuotiaana, vuonna 1771, lyhyen oopperan nimeltä "Il sogno di Scipione" (KV 126), joka perustui Ciceron tekstiin.


title: Scipion unennäkö

text: Cicero kertoo Scipio Africanus nuoremman näkemästä unesta kaksi vuotta ennen sitä, kun tämä valloitti ja tuhosi Karthagon vuonna 146 eaa. Kertomus käsittelee sielun matkaa kuoleman jälkeen sekä sielua tuonpuoleisessa odottavia palkintoja ja rangaistuksia. Kertomuksellaan Scipio pyrkii osoittamaan, että julkisessa toiminnassa ansioitunut henkilö saa palkinnon kuolemansa jälkeen. Samalla esitetään kosmologisia kuvauksia. Teksti on jaettu myöhemmin 21 lukuun.


title: Scipion unennäkö

text: Aluksi Scipio kuvaa Numidian kuninkaan Masinissan kanssa käymäänsä keskustelua isoisästään Scipio Africanus vanhemmasta, joka oli toisen puunilaissodan sankari. Tämän jälkeen hän kertoo seuraavana yönä näkemästään unesta, jossa isoisä vierailee hänen luonaan. Scipio havaitsee katsovansa alas Karthagoon jostain korkealta tähtien keskeltä. Hänen isoisänsä kertoo hänelle ennalta hänen loistavan tulevaisuutensa Karthagon voittajana. Keskeisellä sijalla on lojaalin roomalaisen sotilaan kuolemansa jälkeen saama palkinto, asuinsija Linnunradalla.


title: Scipion unennäkö

text: Scipio näkee kuitenkin myös, miten mitätön osa Maasta Rooma on, ja kuinka mitätön koko Maa on tähtien rinnalla. Tämä osoittaa, kuinka mitätöntä myös kaikki maallinen maine ja kunnia ovat tulevan taivaallisen autuuden rinnalla. Samalla esitetään pythagoralaisia oppeja muistuttava kosmologinen kuvaus kaikkeuden rakenteesta ja sen osien liikkeeseen liittyvästä "sfäärien harmoniasta". Kaikkeuden kuvataan koostuvan yhdeksästä kehästä. Maa on kaiken keskellä. Uloimpana on tähtien kehä, joka kiertää yhteen suuntaan; maan ja tähtien kehän välillä ovat kiertotähtien (planeettojen) kehät, jotka kiertävät päinvastaiseen suuntaan.


title: Scipion unennäkö

text: Seuraavaksi tarkastellaan Maan viittä ilmastovyöhykettä: navoilla ovat jäiset alueet, päivantasaajalla puolestaan kuuma alue; näiden väliin jäävät lauhkeat alueet. Tämän jälkeen käsitellään jumaluuden luonnetta sekä sielua ja hyvettä stoalaisesta näkökulmasta. Sielujen todetaan olevan ikuisia ja siksi ne tulee kouluttaa kuolemattomuutta varten.


title: Scipion unennäkö

text: Merkittävimmät erot Platonin Er-myyttiin ovat ensiksi siinä, että Cicerolle kosmologinen kuvaus on selvästi tärkeämpi, ja toiseksi siinä, että Cicero korostaa koko valtion hyvettä ja oikeudenmukaisuutta, kun taas Platon korostaa yksilön hyveitä. Kolmanneksi, Er-myytti kertoo kuolemanrajakokemuksesta kun taas "Scipion unennäkö" nimensä mukaisesti unessa nähdyistä asioista.


title: Scipion unennäkö

text: Kuvitusta Macrobiuksen teoksen "Commentarii in Somnium Scipionis" käsikirjoituksesta noin vuodelta 1150:


title: Coron

text: Coron on saari Filippiineillä. Se sijaitsee Palawanin ja Mindoron saarten välissä.


title: Coron

text: Saarta ympäröivä meri on suosittu sukelluskohde. Erityisesti saaren läheisyyteen toisen maailmansodan aikana upotetut japanilaiset sotalaivat ovat yksi maailman parhaista hylkysukelluskohteista.


title: Jyvälän kansalaisopisto

text: Jyvälän kansalaisopisto on Jyväskylässä toimiva, Jyvälän Setlementti ry:n ylläpitämä kansalaisopisto. Sen uusi toimitalo on valmistunut kesällä 2015 osoitteeseen Palokunnankatu 16. Joulukuussa 2011 Jyvälän entinen toimitalo tuhoutui tuhopoltossa. Palanut rakennus oli entinen Kortesuon kartano. Opistolla on myös toinen toimintapaikka Viitaniemessä. Jyvälän Setlementti toimii sitoutumattomana setlementtiperustansa tunnustavana kansalaisjärjestönä.


title: Anal Blasphemy

text: Anal Blasphemy (vuosina 2014–2015 Blasphemous Devotion) on suomalainen yhden hengen black metal -yhtye, jonka perusti Molestor Kadotus vuonna 2002.


title: Anal Blasphemy

text: Keväällä 2014 Molestor Kadotus laittoi yhtyeen telakalle, jatkaen musiikin tekoa nimellä Blasphemous Devotion, joka julkaisi ainoastaan yhden demon. Vuotta myöhemmin Kadotus jatkoi toimintaa alkuperäisen nimen takana.


title: Eesti Laul

text: Eesti Laul on Viron yleisradion järjestämä laulukilpailu. Kilpailun voittaja edustaa Viroa Euroviisuissa. Eesti laul -kilpailu on järjestetty vuodesta 2009 lähtien. Kilpailun edeltäjä oli Eurolaul.


title: Alfred Beamish

text: Alfred Ernest Beamish (s. 6. elokuuta 1879 Lontoo, Yhdistynyt kuningaskunta – 28. helmikuuta 1944 Ylämaa, Yhdistynyt kuningaskunta) oli skotlantilainen tennispelaaja.


title: Alfred Beamish

text: Beamish saavutti Tukholman olympialaisissa 1912 pronssia sisänelinpelissä. Hän pelasi kaksinpelin loppuottelussa vuoden 1912 Australian mestaruusturnauksessa.


title: Bestial Black Metal Filth

text: Bestial Black Metal Filth on suomalaisen black metal -yhtyeen Anal Blasphemyn ensimmäinen studioalbumi. Se julkaistiin vuonna 2009 levymerkillä Hammer of Hate.


title: Profane Fornication Ejaculation

text: Profane Fornication Ejaculation on suomalaisen black metal -yhtyeen Anal Blasphemyn toinen studioalbumi. Se julkaistiin vuonna 2010 levymerkillä Hammer of Hate.


title: Alice Greene

text: Alice Norah Gertrude Greene (s. 15. lokakuuta 1879 Northamptonshire, Yhdistynyt kuningaskunta – 26. lokakuuta 1956 Jersey) oli brittiläinen tennispelaaja.


title: Alice Greene

text: Greene saavutti Lontoon olympialaisissa 1908 hopeaa sisäkaksinpelissä. Hän hävisi loppuottelussa Gladys Eastlake-Smithille 2–6, 6–4, 0–6.


title: Clare Higgins

text: Clare Frances Elizabeth Higgins (s. 10. marraskuuta 1955) on englantilainen näyttelijä.


title: Sermons of a Sodomite

text: Sermons of a Sodomite on suomalaisen black metal -yhtyeen Anal Blasphemyn EP-levy. Se julkaistiin vuonna 2011 levymerkillä Hammer of Hate.


title: Sermons of a Sodomite

text: Albumin kansikuvassa esiintyy Suomen ensimmäinen avoimesti transsukupuolinen pappi Marja-Sisko Aalto. Myös albumin kappaleiden sanoitukset liittyvät aiheeseen, sekä sen kansilehtisessä on tietoa aiheeseen liittyen.


title: Perversions of Satan

text: Perversions of Satan on suomalaisen black metal -yhtyeen Anal Blasphemyn kolmas studioalbumi. Se julkaistiin vuonna 2012 levymerkillä Hammer of Hate.


title: Consolidated TBY Sea Wolf

text:
Consolidated TBY Sea Wolf (suom. "Merisusi") on toisen maailmansodan aikainen yhdysvaltalainen torpedopommikone.
Konetyyppi suunniteltiin Yhdysvaltain laivaston vaatimuksesta, korvaamaan alitehoinen sekä heikon puolustuskyvyn omannut, sekä siten vanhentunut Douglas TBD Devastator -konetyyppi laivaston torpedopommittajana. Tuo vaatimus esitettiin jo vuonna 1939.


title: Consolidated TBY Sea Wolf

text: Alun perin tämän sotilaskonetyypin oli suunnitellut Chance Vought. Mutta tehtaan tuotantokapasiteetti ei riittänyt tyydyttämään kysyntää, joten tuotanto siirrettiin Consolidated Aircraftille (myöhempi Convair). Koneen kutsutunnus muutettiin TBU:sta TBY:hyn. Konetyyppiä valmistettiin vain 180 kappaletta, sekä etupäässä koulutustarkoituksiin. Konetyyppi oli tarjouskilpailun etusijan vienyttä Grumman TBF Avengeria nopeampi, 502 km/h huippunopeudellaan.


title: Consolidated TBY Sea Wolf

text: Koneen aseistus käsitti 3 × 0.50 kaliiperin (12,7 mm) konekiväärejä eturungossa ja siivessä, kaikki ampuen eteenpäin. Lisäksi olivat: vapaasti liikuteltava 0.50 kal. kk yläampumossa taaksepäin, sekä 0.30 kal. (7,7 mm) kk ala-ampumossa takana. Pommi- tai torpedokuormaa kone saattoi kuljettaa enintään 726 kg.


title: Anguished

text: Anguished on helsinkiläinen yhden hengen black metal -yhtye, joka perustettiin vuonna 2009. Kappaleiden teemana on itsetuhoisuus.


title: Anguished

text: Yhtyeen perustaja Possessed Demoness (oik. Ana Niemi) laulaa sekä soittaa kitaraa ja bassoa. Hän laulaa erittäin korkeasta sävelestä, ja jotkin tahot ovat verranneet häntä Cradle of Filthin kaulahahmoon Dani Filthiin.


title: Anguished

text: Anguished on julkaissut yhden studioalbumin, "Cold", vuonna 2010.


title: Cold (Anguishedin albumi)

text: Cold on suomalaisen yhden hengen black metal -yhtyeen Anguishedin esikoisalbumi. Se julkaistiin vuonna 2010 levymerkillä Hammer of Hate.


title: Cold (Anguishedin albumi)

text: Albumista julkaistiin myös 300:n kappaleen rajoitettu vinyylipainos.


title: Hoath

text: Hoath on suomalainen black/death metal -yhtye, jonka perustivat Shatraug ja Vholm vuonna 2002.


title: Hoath

text: Yhtye on julkaissut yhden demon sekä yhden pitkäsoiton vuonna 2004. Yhtye kiinnitettiin Saturnal Recordsille vuonna 2014, jonka kautta julkaistiin yhtyeen toinen levy nimeltä "Codex III: Crown of the Mind" marraskuussa 2016.


title: Birgit Hahn

text: Birgit Hahn (s. 29. kesäkuuta 1958 Mönchengladbach) on saksalainen entinen maahockeypelaaja. Hän kilpaili vuoden 1984 kesäolympialaisissa Los Angelesissa ja kuului siellä hopeaa saaneeseen Saksan naisten joukkueeseen. Hän on toisen maahockeypelaajan, Lisa Hahnin täti.


title: Lisa Hahn

text: Lisa Hahn (s. 23. syyskuuta 1989 Mönchengladbach) on saksalainen maahockeypelaaja. Hän kilpaili vuoden 2012 kesäolympialaisissa Lontoossa ja kuului siellä seitsemänneksi sijoittuneeseen Saksan naisten joukkueeseen. Riossa 2016 hän voitti turnauksessa joukkueensa kanssa pronssia. Hahnin täti Birgit Hahn on maahockeypelaaja ja olympiamitalisti.


title: Mogadorin pommitus

text: Mogadorin pommitus tapahtui elokuussa 1844, kun Ranskan laivasto Joinvillen prinssin François d'Orléansin johdolla saapui pommittamaan Marokon länsirannikolla sijaitsevaa Essaouiran (tunnetaan myös nimellä "Mogador") kaupunkia. Ranska miehitti Essaouiran lyhyeksi ajaksi hyökkäyksen seurauksena.


title: Mogadorin pommitus

text: Mogadorin pommitus oli seurausta Marokon liittoutumisesta algerialaisen kapinallisen ja ruhtinaan Abdulqadirin kanssa Ranskaa vastaan. Ranska oli ennen Essaouiraa pommittanut Marokon pohjoisrannikon Tangeria sekä lyönyt 14. elokuuta Marokon armeijan Algerian rajalla lähellä Oujdan kaupunkia Islyn taistelussa.


title: Mogadorin pommitus

text: Mogadorin pommitus alkoi lähteestä riippuen 15. tai 16. elokuuta. Pommituksen aikana kaupungissa asuneen englantilaisen asukkaan mukaan taistelu alkoi tosin 13. elokuuta kello yhdeksältä aamulla marokkolaisten alkaessa ampua ranskalaisia 21 tykillään. Ranskalaiset eivät tuolloin vielä olleet asemissaan, eivätkä siten vastanneet tuleen kuin vasta kello kahdelta iltapäivällä. Ranskan laivaston vahvuuteen kuului muun muassa höyrylaivoja, prikejä ja fregatti. Marokkolaiset viranomaiset ja useat kaupungin asukkaat pakenivat kaupungista. 900 hengen ranskalaisjoukko nousi maihin Essaouiran edustan Mogadorin saarelle 16. elokuuta ja valtasi saaren varuskunnan ja linnoitukset. Ranskan tappiot pommituksessa englantilaisen asukkaan kuvauksen mukaan oli noin 20 kaatunutta ja useita haavoittuneita. Marokkolaiset menettivät pelkästään Mogadorin saarella noin 500 kaatunutta. Lisäksi kaupungissa tuli kaatuneita.


title: Codex II: Kether

text: Codex II: Kether on suomalaisen black metal -yhtyeen Hoathin esikoisalbumi. Se julkaistiin vuonna 2004 levymerkillä Hammer of Hate.


title: Codex II: Kether

text: Vuonna 2007 albumi uudelleenjulkaistiin CD:nä sekä LP:nä. Vinyyliversiota valmistettiin rajoitettu 583 kappaleen painos, ja se sisälsi kolme bonuskappaletta.


title: Liljeroos

text: Liljeroos on sukunimi:


title: Jääkiekon Saksan-mestaruuskilpailut 1912

text: Vuoden 1912 Saksan jääkiekkomestaruuskilpailuihin osallistui vain kaksi joukkuetta, kun kutsutuista Leipziger SC ja viikkoa aiemmin Berliinin mestaruuden voittanut FC Preußen loistivat poissaolollaan. Mestaruus ratkesi siis yhdessä Berliinin jääpalatsissa pelatussa ottelussa, jossa Berliner SC onnistui ottamaan voiton kolmen jatkoajan jälkeen. Joukkueessa pelasi myös Polyteekkareissa jääpalloa aiemmin pelannut suomalainen Johan Ollus.


title: Black Death Ritual

text: Black Death Ritual on kuopiolainen black metal -yhtye, joka perustettiin vuonna 2003. Yhtye on julkaissut yhden studioalbumin, "Profound Echoes of the Endin", vuonna 2003.


title: Black Death Ritual

text: Yhtyeen laulaja-kitaristi, Spellgoth (oik. Tuomas Rytkönen) tunnetaan paremmin Turmion Kätilöiden laulajana, SGF Baptismista sekä Irh Deathchainin rumpalina.


title: Igrim

text: Igrim () on kaupunkityyppinen taajama Tjumenin alueen Hanti-Mansian piirikunnassa Venäjällä. Se sijaitsee Obiin laskevan Severnaja Sosva -joen rannalla linnuntietä noin 343 kilometriä Hanti-Mansijskista luoteeseen.


title: Igrim

text: Taajama on Berjozovon piirin paikallishallinnoisen osan, Igrimin kaupunkikunnan keskus. Igrimin kaupunkikunnassa asui vuoden 2010 väestönlaskennan aikaan yhteensä 9 291 henkeä, joista 8 775 Igrimin taajamassa ja 516 maaseudulla.


title: Nemesis (Stratovariuksen albumi)

text: Nemesis on Stratovariuksen 2013 julkaisema studioalbumi. Ensimmäinen single oli "Unbreakable" ja ensimmäinen musiikkivideo tehtiin kappaleelle "Halcyon Days". Albumi sai hyvän vastaanoton sijoittumalla Suomen albumilistalla kolmanneksi.


title: Pystynen

text: Pystynen on suomenkielinen sukunimi. Pystynen-nimisiä henkilöitä:


title: Novyi Port

text: Novyi Port () on taajama (posjolok), maalaiskunta sekä pienehkö satama Jamalin Nenetsian autonomisen piirikunnan Jamalin niemimaalla sijaitsevassa Jamalin kunnallispiirissä Luoteis-Siperiassa, Obinlahden länsirannalla. Novyi Port sijaitsee linnuntietä 302 kilometriä Jamalin Nenetsian pääkaupunki Salehardin koillispuolella.


title: Novyi Port

text: Vuoden 2010 väestönlaskennan mukaan Novyi Portin maalaiskunnassa asui 1 780 henkeä ja koko kunnallispiirissä 16  310. Kunta on ollut perinteisesti erityisesti nenetsien asuinaluetta.


title: Novyi Port

text: Novyi Port sai alkunsa pakkotyövoimalla. Sinne päätyi esimerkiksi vuonna 1942 osa eri puolilta Neuvostoliittoa Jamalin piiriin karkoitetuista 1 675 "kansanvihollisesta" , johon kuului esimerkiksi volgansaksalaisia, valkovenäläisiä, ukrainalaisia ja moldovalaisia. Nämä pakkotyöläiset rakensivat Puikon, Novyi Portin ja Sjojahan asuintaajamat; seutua kehitettiin pakkotyövoiman avulla. Alueella toimi myös kesäkaudella 1948 arktista rautatietä rakentanut Baidarlag-pakkotyöleiri (GULAG).


title: Novyi Port

text: Nykyään maalaiskunnassa asuu muun muassa poronhoitajia ja kalastajia ja siellä toimii kalateollisuusyritys sekä koulu. Vuonna 2005 taajamaan valmistui ortodoksinen rukoushuone (tsasouna). Petrokemian teollisuus on levittäytymässä kunnan alueelle. Esimerkiksi öljy-yhtiö Gazprom Neft hankki äskettäin itselleen määräysvallan alueen öljykentän porausoikeuksista ja pyrkii aloittamaan siellä ympärivuotisen öljyntuotannon vuonna 2014. Ympärivuotisten öljykuljetusten mahdollisuutta on jo testattu talvioloissa ydinkäyttöisen jäänmurtajan avulla. Gazprom on suunnitellut myös pistoradan rakentamista Novyi Portin öljy- ja kaasukondensaattikentän kautta Novyi Portin taajamaan aiemmin rakentamaltaan radalta Obskaja–Bovanenkovo. Tämä ratayhteys on mukana myös vuonna 2008 hyväksytyssä Venäjän rautateiden pitkänajan strategiaohjelmassa.


title: Novyi Port

text: Tammikuussa 2016 uutisoitiin ensimmäisen Novoportovskojen öljy- ja kaasukentältä lastatun kokonaisen tankkerin öljylastin (16 200 tonnia) saapumisesta Murmanskin satamaan. Öljy kuljetetaan putkitse 105 kilometrin matka Novyi Portin kentältä pohjoiseen ja edelleen Obinlahden Kamennyiniemestä (Mys-Kamennyi) noin 10,5 kilometrin etäisyydelle merelle sijoitettuun arktiseen, jykevätekoisen, jäävahvistettuun öljyterminaaliin, jossa laivojen lastaus tehdään.


Neljä Vihan Vasaraa / Four Hammers of Hate on kahden suomalaisen black metal -yhtyeen Azaghalin ja Black Death Ritualin split-albumi. Se julkaistiin vuonna 2004 levymerkillä Hammer of Hate.


title: Neljä Vihan Vasaraa / Four Hammers of Hate

text: Albumista julkaistiin ainoastaan 800 kappaleen vinyylipainos.


title: Fanny Rinne

text: Fanny Rinne (s. 15. huhtikuuta 1980 Mannheim, Baden-Württemberg) on saksalainen maahockeypelaaja. Hän kuului kultaa voittaneeseen naisten joukkueeseen vuoden 2004 kesäolympialaisissa Ateenassa. Lisäksi hän oli mukana sijoittumassa neljänneksi kesäolympialaisissa 2008 Pekingissä sekä seitsemänneksi kesäolympialaisissa 2000 Sydneyssä ja kesäolympialaisissa 2012 Lontoossa.


title: Fanny Rinne

text: Rinne on ollut mukana voittamassa lukuisia mitaleita Hockey Champions Trophyssa (mm. kultaa 2006) ja maahockeyn Euroopan-mestaruuskilpailuissa (mm. kultaa 2007).


title: Fanny Rinne

text: Rinne on pelannut TSV Mannheim Hockeyssa. Hän suoritti ylioppilastutkintonsa 1999 ja valmistui sittemmin Heidelbergin yliopistosta.


title: Profound Echoes of the End

text: Profound Echoes of the End on suomalaisen black metal -yhtyeen Black Death Ritualin esikoisalbumi. Se julkaistiin vuonna 2005 levymerkillä Hammer of Hate.


title: Profound Echoes of the End

text: Albumista julkaistiin myös 500 kappaleen rajoitettu vinyylipainos.


title: Profound Echoes of the End

text: Kaikki kappaleet säveltänyt Black Death Ritual sekä sanoittanut SG.7.


title: Blackburn Firebrand

text: Blackburn Firebrand oli brittiläinen yksimoottorinen ja yksipaikkainen torpedohävittäjä, jonka suunnitteli G. E. Petty.


title: Blackburn Firebrand

text: Britannian laivaston vaatimus kaksipaikkaisuudesta muutettiin myöhemmin, joten tähystäjää ei enää erikseen tarvittu.


title: Blackburn Firebrand

text: Konetyyppi laadittiin korvaamaan joitakin lentonopeudeltaan hitaampia edeltäjiään. Näillä oli lisäksi heikompi puolustusaseistus. Yksi niistä oli legendaarisen maineen saanut Fairey Swordfish, joka oli kolmipaikkainen kaksitaso.


title: Blackburn Firebrand

text: Lentokonetyyppi oli palveluksessa aktiivisti vuosina 1943–1953. Alkujaan sen Napier Sabre H-moottori eli luistiventtiilimoottori oli aiheuttanut ongelmia. Moottori osoittautui myöhemmin melkoisen tehokkaaksi.


title: Blackburn Firebrand

text: Vuoden 1940 vaatimuslistassa oli esitys neljästä 20 millimetrin konetykistä. Vaatimus toteutettiin tässä konetyypissä. Blackburn Firebrand TF.1 (TF="torpedo fighter") oli aseistettu neljällä 20 millimetrin tykeillä siivissä sekä rungon alle ripustetulla 457 millimetrin torpedolla.


title: Blackburn Firebrand

text: Napier Sabre III -tyypin moottori antoi 2 305 hevosvoiman (1 719 kW) tehon. Se antoi lentokoneelle 571 km/h huippunopeuden, joka lienee yksimoottoriselle pommikoneelle sangen hyvä suoritusarvo omana aikakautenaan. Uuden tyypin Sabre-moottoriin liittyi kuitenkin kosolti kehitys- ja luotettavuusongelmia.


title: Vought

text: Vought oli yhdysvaltalainen lentokonevalmistaja, jonka perustivat Chance Vought ja Birdseye Lewis vuonna 1917 nimellä Lewis and Vought Corporation. Vuonna 1922 yhtiön nimeksi tuli Chance Vought Corporation. Yhtiö on tunnettu myös nimellä Ling-Temco-Vought (LTV) sekä LTV Aerospace.


title: Vought

text: 1960-luvun lopulla yhtiö keskittyi valmistamaan rakenteita muille lentokonevalmistajille. Vuonna 1992 yhtiö myi lentokoneosastonsa Northrop-yhtiölle ja vuonna 1994 Northrop Grumman osti koko jäljellä olevan yhtiön. Myöhemmin Northrop Grumman myi lentokonerakenteita valmistavan osaston Carlyle Groupille.


title: Adrian Boult

text: Sir Adrian Boult (8. huhtikuuta 1889 Chester – 24. maaliskuuta 1983 Farnham) oli brittiläinen kapellimestari. Hän oli aikansa musiikin taitaja ja esitti muun muassa Holstin "Planeetat" ja Bergin "Wozzeckin". Hän perusti n ja johti sitä 20 vuoden ajan.


title: Adrian Boult

text: Boult opiskeli Lontoon Westminster Schoolissa ja Christ Churchissa, Oxfordissa. Hän sai opetusta Hugh Allenilta, työskenteli Arthur Nikischin kanssa käydessään Leipzigin konservatoriossa 1912–1913 ja opiskeli lisäksi Max Regerin johdolla.


title: Adrian Boult

text: Boult teki ensiesiintymisensä Queen's Hallissa Lontoon sinfoniaorkesterin kanssa vuonna 1918. Hän tuki brittiläistä musiikkia ottamalla ohjelmistoonsa muun muassa Vaughan Williamsin tuolloin tuntemattoman "A London Symphony" -teoksen. Tämän sinfonian esitys johti Holstilta saatuun kutsuun kantaesittää "Planeetat" yksityiskonsertissa Queen's Hallissa. Boult liittyi Royal College of Musicin henkilökuntaan vuonna 1919. Hän toimi Sergei Djagilevin Ballets russes’n pääkapellimestarina sen ollessa Lontoossa 1919. Hän työskenteli myös Covent Gardenissa ja otti vuonna 1924 vastaan Birminghamin kaupungin sinfoniaorkesterin johtotehtävät.